pythainlp/thai-wiki-dataset-v4 huggingface dataset:
เทศบาลเมืองกาญจนบุรี

กาญจนบุรี เป็นเทศบาลเมืองแห่งหนึ่งในอำเภอเมืองกาญจนบุรี จังหวัดกาญจนบุรี ตั้งอยู่บริเวณต้นแม่น้ำแม่กลอง จุดบรรจบของแม่น้ำแควใหญ่และแม่น้ำแควน้อย เป็นองค์กรปกครองส่วนท้องถิ่นที่ตั้งศาลากลางจังหวัดกาญจนบุรี เมืองกาญจนบุรีมีระยะทางห่างจากกรุงเทพมหานครประมาณ 129 กิโลเมตร มีประชากรในปี พ.ศ. 2560 จำนวน 29,420 คน มีพื้นที่ครอบคลุมหลายตำบลในอำเภอเมืองกาญจนบุรี ได้แก่ ตำบลบ้านเหนือทั้งตำบล ตำบลบ้านใต้ทั้งตำบล บางส่วนของตำบลปากแพรก และบางส่วนของตำบลท่ามะขาม รวมถึงบางส่วนของตำบลท่าล้อในอำเภอท่าม่วง
ประวัติ.
ในสมัยอยุธยา จนกระทั่งถึงสมัยกรุงธนบุรีและรัตนโกสินทร์ เมืองกาญจนบุรีมีฐานะเป็นเมืองหน้าด่านสำคัญในการทำสงครามระหว่างกองทัพไทยกับพม่า โดยตัวเมืองเดิมตั้งอยู่ที่ตำบลลาดหญ้า (บริเวณเขาชนไก่ในปัจจุบัน) ภายหลังจนถึง พ.ศ. 2374 รัชสมัยพระบาทสมเด็จพระนั่งเกล้าเจ้าอยู่หัว รัชกาลที่ 3 ได้ย้ายตัวเมืองไปทางตะวันออกเฉียงใต้ประมาณ 16 กิโลเมตร ไปตั้งที่จุดบรรจบของแม่น้ำแควใหญ่และแม่น้ำแควน้อย ซึ่งเป็นที่ตั้งของเมืองกาญจนบุรีในปัจจุบัน
เมื่อวันที่ 25 มีนาคม พ.ศ. 2478 ได้มีพระราชกฤษฎีกากำหนดให้ท้องที่ตำบลบ้านเหนือและตำบลบ้านใต้ ซึ่งมีเนื้อที่ประมาณ 2.08 ตารางกิโลเมตร เป็นเทศบาลเมืองกาญจนบุรี โดยมีขุนหิรัญประศาสน์เป็นนายกเทศมนตรีคนแรก ต่อมาในปี พ.ศ. 2517 มีพระราชกฤษฎีกาเปลี่ยนแปลงเขตเทศบาลเมืองกาญจนบุรี ทำให้เนื้อที่เพิ่มขึ้นเป็น 9.16 ตารางกิโลเมตร
เทศบาลเมืองกระบี่

กระบี่ เป็นเทศบาลเมืองแห่งหนึ่งในจังหวัดกระบี่ เป็นศูนย์กลางของจังหวัด ตั้งอยู่ที่ปากแม่น้ำกระบี่ ซึ่งไหลออกสู่อ่าวพังงา เมืองกระบี่มีประชากรในปี พ.ศ. 2561 จำนวน 32,350 คน มีพื้นที่ครอบคลุมตำบลต่าง ๆ ในอำเภอเมืองกระบี่ ได้แก่ ตำบลปากน้ำทั้งตำบล และตำบลกระบี่ใหญ่ทั้งตำบล และแบ่งหน่วยการปกครองย่อยเป็นชุมชนทั้งหมด 10 ชุมชน
ประวัติ.
เทศบาลเมืองกระบี่ได้รับการจัดตั้งขึ้นตามประกาศในราชกิจจานุเบกษา เล่ม 53 หน้า 802 เมื่อวันที่ 29 พฤศจิกายน พ.ศ. 2479 โดยการยกฐานะท้องที่ตำบลปากน้ำเป็นเทศบาลเมืองกระบี่ มีพื้นที่ 2.65 ตารางกิโลเมตร ต่อมาในได้ทำการขยายเขตเทศบาลเมืองกระบี่ ในวันที่ 1 ธันวาคม พ.ศ. 2509 ตามประกาศในราชกิจจานุเบกษา เล่มที่ 83 หน้า 109 โดยครอบคลุมพื้นที่ในตำบลปากน้ำ และตำบลกระบี่ใหญ่ รวมพื้นที่ทั้งหมด 19 ตารางกิโลเมตร
อาณาเขต.
เขตเทศบาลเมืองกระบี่มีอาณาเขตติดต่อหน่วยการปกครองต่าง ๆ ดังนี้
ภูมิอากาศ.
ตัวเมืองกระบี่ตั้งอยู่ริมชายฝั่งทะเลอันดามันเช่นเดียวกับจังหวัดภูเก็ต มีภูมิอากาศแบบมรสุมเขตร้อน และมีฤดูฝนยาวถึง 10 เดือนในระหว่างเดือนมีนาคมถึงธันวาคม โดยในช่วงมรสุมจะมีฝนตกหนักเป็นเวลาหลายวัน อุณหภูมิสูงสุดเท่าที่มีการบันทึกอยู่ที่ ในวันที่ 26 มีนาคม พ.ศ. 2541 อุณหภูมิต่ำสุดเท่าที่มีการบันทึกอยู่ที่ ในวันที่ 11 มกราคม พ.ศ. 2552
เลดี้ส์ มาเฟีย

เลดี้ส์ มาเฟีย (อังกฤษ: Ladies Mafia) ประกอบสมาชิก Joyce & Pribpree (จ๊อยซ์ และ พริบพรี) ดูโอหน้าใส Life Style วัยมาพร้อมกับวงแบบ Primitive มีรูปแบบ และ Style ดนตรีที่เป็นเฉพาะตัว มีบรรยากาศของความเป็นธรรมชาติได้อย่างสอดคล้องและลงตัวได้อย่างแท้จริง แตกต่างจากวง Pop ทั่วไป ด้วยการผสมผสานเครื่องดนตรี Primitive 3-4 ชิ้นให้เสียงกังวาล ลึก และ ใส จึงทำให้ความรู้สึกถึงความสุข และการผ่อนคลายอย่างประหลาด 2 สาวศิลปินน้องใหม่ที่มีงานแบบ กึ่ง อินดี้ มีเพลงไพเราะ อารมณ์สดชื่น น่ารัก ชวนฝัน ทำให้เคลิบเคลิ้มและแอบ Sexy เล็กๆ อย่างดูดี มี Style
ประวัติ.
เลดี้ส์ มาเฟีย (อังกฤษ: Ladies Mafia) หรือ "จ๊อยซ์-พริบพรี"(อรกัญญา ทองเปล่งศรี, เพชรพัณณี สัมภวคุปต์) สองสาวเพื่อนซี้จากโรงเรียนวัฒนาวิทยาลัย เป็นนักร้องดูโอ้ภายใต้สังกัด โซนี่ มิวสิค โดยก่อนหน้านี้เริ่มต้นเข้าสู่วงการโดยทั้งคู่เป็นนางแบบและนักร้องในสังกัด โดโจ ซิตี้ ในเครือ เบเกอรี่ มิวสิค ผ่านการถ่ายแบบหนังสือ katch magazine และเป็นนักร้องดูโอ้ภายใต้ชื่อวงสวูช (Swoosh) ในปี 2545 แต่ไม่ได้เปิดตัวอย่างเป็นทางการ เพราะทางค่ายเริ่มปิดตัวลง โดยมีเพลงที่ออกภายในวง Swoosh คือเพลง ชีวิตมีรสชาติ และเพลง 12 plus
ภายหลังได้มาเป็นศิลปินในสังกัด โซนี่ มิวสิค ออกอัลบั้ม 1 ชุดคือ "Ladies Mafia" โดยมีเพลงที่เป็นที่รู้จัก เช่น ขาดความอบอุ่น (Very Cold), เป็นบ้างไหม (Do U ?) และเพลงเหงาเหงา (L Song)
อำนาจอธิปไตยของปวงชน

อำนาจอธิปไตยของปวงชน  เป็นหลักการที่ว่า รัฐและรัฐบาลก่อตั้งขึ้นและดำรงอยู่ด้วยความยินยอมของประชาชนในรัฐ ผู้ซึ่งเป็นบ่อเกิดของอำนาจทั้งปวงในทางการเมือง เบนจามิน แฟรงคลิน ปรัชญาเมธีชาวอเมริกัน เขียนถึงแนวคิดของหลักการนี้ไว่ว่า "ในรัฐบาลเสรีนิยม ผู้ปกครองคือผู้รับใช้ และประชาชนเป็นนายของผู้ปกครองและเป็นผู้ทรงอำนาจสูงสุด"
อรรถาธิบาย.
ในศตวรรษที่ 17 ที่มาของอำนาจอธิปไตยยังต้องอ้างอิงจากพระผู้เป็นเจ้าตามอิทธิพลของแนวคิดเทวสิทธิ์ (divine rights) แต่เมื่อแนวคิดทฤษฎีสัญญาประชาคมเริ่มเข้ามามีอิทธิพลในการอธิบายที่มาของอำนาจรัฐ และการกำเนิดรัฐจึงเริ่มทำให้แหล่งที่มาของอำนาจอธิปไตยได้เปลี่ยนแปลงไปจากเดิม คือ จากพระเป็นเจ้ามาเป็นมหาชน ผ่านข้อตกลงร่วมกันของคนในสังคม และสัญญาประชาคมนั่นเองที่ทำให้ประชาชนได้กลายมาเป็นองค์อธิปัตย์แทนที่พระเป็นเจ้า โดยนักคิดคนสำคัญ เช่น โทมัส ฮอบส์, จอห์น ล็อก และฌ็อง-ฌัก รูโซ
โดยนักคิดในสำนักทฤษฎีสัญญาประชาคมที่ได้รับการกล่าวขาน และอ้างอิงมากที่สุดถึงแนวคิดที่เกี่ยวกับเรื่องอำนาจอธิปไตยของปวงชนนั้นก็คือ ฌอง ฌากส์ รุสโซ ผ่านแนวคิดเรื่องเจตจำนงร่วม (general will) อำนาจอธิปไตยของปวงชนมีแนวคิดแกนกลางคือความชอบธรรมของอำนาจหน้าที่และกฎหมายของรัฐบาลหนึ่ง ๆ ขึ้นอยู่กับความยินยอมของผู้ใต้ปกครอง โดยปัจเจกบุคคลในรัฐเข้ามาทำสัญญาประชาคมเป็นการยอมสละอิสรภาพตามธรรมชาติโดยสมัครใจเพื่อแสวงหาความคุ้มครองจากภยันตรายที่อยู่ในอิสรภาพของผู้อื่น
สาธารณรัฐและราชาธิปไตยของปวงชน (popular monarchy) ในทางทฤษฎีตั้งอยู่บนแนวคิดอำนาจอธิปไตยของปวงชน ทั้งนี้แนวคิดอำนาจอธิปไตยของปวงชนไม่ได้หมายความถึงระบอบประชาธิปไตยที่มีประสิทธิภาพหรือใช้การได้เสมอไป เพราะพรรคการเมืองหรือผู้เผด็จการอาจอ้างตนว่าเป็นผู้แทนเจตจำนงของประชาชนและปกครองแทนประชาชนได้ ซึ่งสอดรับกับแนวคิดของโทมัส ฮอบส์ อย่างไรก็ตาม คำนิยามสมัยใหม่ส่วนใหญ่บอกว่าประชาธิปไตยเป็นเงื่อนไขจำเป็นของอำนาจอธิปไตยของปวงชน
โฮลดิ้งแบ็กเดอะเยียส์

"โฮลดิ้งแบ็กเดอะเยียส์"  เป็นซิงเกิลของวงซิมพลีเรด แต่งโดยมิค ฮัคนอลล์ และนีล มอสส์ อยู่ในอัลบั้มแรก "พิคเจอร์บุ๊ก" ในปี ค.ศ. 1985 มิค ฮัคนอลล์ นักร้องนำของวงแต่งเพลงนี้ขณะเขาอายุได้ 17 ปี ซิงเกิลนี้ขึ้นสู่อันดับที่ 1 ของบิลบอร์ด ฮอต 100 และอันดับที่ 2 ของชาร์ตซิงเกิลแห่งสหราชอาณาจักร
ไม่เห็นฝุ่น

"ไม่เห็นฝุ่น" เป็นซิงเกิลของวงดนตรีกะลา ในอัลบั้ม "4share" (พ.ศ. 2553) อัลบั้มชุดที่ 8 ของวง ประพันธ์เนื้อร้องโดย ธนา ชัยวรภัทร ทำนองโดย ศิชาติ ชุมพรหม และเรียบเรียงโดย กะลา ออกจำหน่ายในวันที่ 2 พฤศจิกายน พ.ศ. 2552
การตอบรับ.
เพลง "ไม่เห็นฝุ่น" ติดอันดับสูงสุดที่ 12 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 3 มกราคม พ.ศ. 2553 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ลมซ่อนรัก (เพลง)

"ลมซ่อนรัก" เป็นเพลงประกอบละครโทรทัศน์เรื่อง "ลมซ่อนรัก" ในปี พ.ศ. 2558 ทางช่อง 3 ขับร้องโดย ทศพร อาชวานันทกุล หรือซิน Singular ประพันธ์เนื้อร้องโดย ณรงค์วิทย์ เตชะธนะวัฒน์ แต่งทำนองและเรียบเรียงโดย จักรกฤษณ์ มัฆนาโส ออกจำหน่ายในวันที่ 15 กุมภาพันธ์ พ.ศ. 2558 
เพลงนี้เป็นเพลงที่พูดถึงความรักที่ผ่านเข้ามาให้ได้สัมผัส เป็นช่วงเวลาดีดีที่ไม่อยากให้ผ่านไปเหมือ­นกับสายลม
วอลเลย์บอลหญิงชิงแชมป์ยุโรป 2001

วอลเลย์บอลหญิงชิงแชมป์ยุโรป 2001  เป็นครั้งที่ 22 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่เมืองวาร์นา และ โซเฟีย, ประเทศบัลแกเรีย ระหว่างวันที่ 22–30 กันยายน ค.ศ. 2001 (พ.ศ. 2544)
การแบ่งกลุ่ม.
<templatestyles src="Col-begin/styles.css"/>
รอบสุดท้าย.
รอบชิงชนะเลิศ.
<br>
อันดับการแข่งขัน.
<templatestyles src="Col-begin/styles.css"/>
ชาร์ลี พูท

ชาร์ลี อ็อตโต พูท จูเนียร์ (เกิด 2 ธันวาคม ค.ศ. 1991) เป็นนักร้อง นักแต่งเพลง และโปรดิวเซอร์เพลงชาวอเมริกัน มีชื่อเสียงมาจากยูทูบ โดยเขาเป็นนักร้องรับเชิญร่วมกับวิซ คาลิฟาในเพลง "ซียูอะเกน" ซึ่งเป็นเพลงประกอบภาพยนตร์เรื่อง "เร็ว..แรงทะลุนรก 7" ซิงเกิลนี้ประสบความสำเร็จเป็นอย่างมาก โดยกลายเป็นเพลงยอดนิยมอันดับหนึ่งในกว่า 26 ประเทศ เพลงเปิดตัวของเขาคือ "มาร์วิน เกย์" ร้องรับเชิญโดยเมแกน เทรนเนอร์ ได้ขึ้นอันดับ 1 ในหลายประเทศ รวมถึง นิวซีแลนด์ ไอร์แลนด์ และสหราชอาณาจักร และ Top 25 ในสหรัฐอเมริกา ในปี 2018 พูทออกอัลบั้มที่สองมีชื่อว่า "Voicenotes"
ประวัติ.
ชาร์ลี พูท เกิดที่เมืองรัมสัน รัฐนิวเจอร์ซีย์ เป็นบุตรของเดบราและชาลส์ พูท บิดาของเขาเป็นชาวเยอรมัน ส่วนมารดาเป็นชาวยิว 
ตอนเป็นเด็ก พูทถูกสุนัขกัดที่คิ้วข้างขวาเป็นแผลฉกรรจ์ ขณะอายุ 2 ปี พูทเข้าร่วมคณะดนตรีเพลงแจ๊สวัยรุ่นในฤดูร้อนที่เรดแบงก์ รัฐนิวเจอร์ซีย์ ต่อมาจบการศึกษาจากโรงเรียนรัมสัน-แฟร์เฮเวนรีเจอนัลไฮสกูลใน ค.ศ. 2010 พูทเข้าเรียนที่โรงเรียนแมนฮัตตันสกูลออฟพรีคอลเลจ โดยเรียนวิชาเอกเป็นแจ๊สเปียโน และวิชารองเป็นดนตรีคลาสสิก ใน ค.ศ. 2013 พูทจบการศึกษาจากวิทยาลัยดนตรีเบิร์กลี โดยศึกษาวิชาการผลิตและวิศวกรรมดนตรี โดยใช้ทุนการศึกษาเต็มทุน
พูทจบการศึกษาจากวิทยาลัยดนตรีเบิร์กลี สาขาเอกการผลิตและวิศวกรรมดนตรี
เฟาเอ็ฟเอ็ล ว็อลฟส์บวร์ค

สมาคมกายบริหารว็อลฟส์บวร์ค สมาคมจดทะเบียน  หรือเรียกแบบย่อว่า เฟาเอ็ฟเอ็ล ว็อลฟส์บวร์ค  เป็นสโมสรกีฬาที่ตั้งอยู่ในเมืองว็อลฟส์บวร์ค รัฐนีเดอร์ซัคเซิน ประเทศเยอรมนี พัฒนามาจากสโมสรกีฬาของคนงานบริษัทโฟล์กสวาเกนซึ่งตั้งอยู่ในเมืองเดียวกัน สโมสรนี้เป็นที่รู้จักกันมากที่สุดจากแผนกฟุตบอล แต่ก็ยังมีแผนกอื่น ๆ อีก ได้แก่ แบดมินตัน แฮนด์บอล และกรีฑา
 "ณ วันที่ 30 มกราคม 2023 "
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
ผู้เล่นที่ถูกยืมตัว.
<templatestyles src="Template:Football squad player/styles.css" />
มะกอกไทย

มะกอกไทย ชื่อวิทยาศาสตร์: "Spondias pinnata" เป็นไม้ยืนต้น ผลัดใบ ผิวของลำต้นมีเลนติเซลมาก ใบประกอบ ฐานใบบวม ผิวใบเรียบ หนาและมัน ดอกช่อออกที่ปลายกิ่ง ดอกย่อยเป็นดอกสมบูรณ์เพศ ขนาดเล็ก สีขาว ก้านช่อดอกย่อยสั้นมากหรือไม่มี กลีบดอกสีเหลืองอ่อน ผลแบบเมล็ดเดียว แก่แล้วเป็นสีเหลืองน้ำตาล เปลือกเหนียว เนื้อผลมีเส้นใย ผลรับประทานได้ มีรสเปรี้ยว ยอดและใบอ่อนกินกับลาบ ผลสุกใส่น้ำพริก ชาวกะเหรี่ยงใช้ย้อมผ้าให้สีน้ำตาลแดง
เทศบาลตำบลบ้านกรวด

เทศบาลตำบลบ้านกรวด เป็นเทศบาลตำบลแห่งหนึ่งในอำเภอบ้านกรวด จังหวัดบุรีรัมย์ ครอบคลุมพื้นที่บางส่วนของตำบลบ้านกรวดและบางส่วนของตำบลปราสาท
ประวัติ.
เดิมเป็นสุขาภิบาลบ้านกรวด ตั้งอยู่ในเขตอำเภอบ้านกรวด จังหวัดบุรีรัมย์ จัดตั้งขึ้นตามประกาศกระทรวงมหาดไทย เรื่อง จัดตั้งสุขาภิบาลบ้านกรวด กิ่งอำเภอบ้านกรวด อำเภอประโคนชัย จังหวัดบุรีรัมย์ ประกาศ ณ วันที่ 10 ธันวาคม 2499 โดยการยกฐานะท้องถิ่นบางส่วนของตำบลบ้านกรวด และบางส่วนของตำบลปราสาท กิ่งอำเภอบ้านกรวด อำเภอประโคนชัย จังหวัดบุรีรัมย์ ขึ้นเป็นสุขาภิบาล เรียกชื่อว่า “สุขาภิบาลบ้านกรวด จังหวัดบุรีรัมย์” และได้ยกฐานะขึ้นเป็นเทศบาลตำบล (ชั้น 7) เมื่อวันที่ 25 พฤษภาคม 2542 ตามพระราชบัญญัติเปลี่ยนแปลงฐานะสุขาภิบาลเป็นเทศบาล พ.ศ. 2542
ด้านศาสนาและวัฒนธรรม.
ประชาชนในเขตเทศบาลตำบลบ้านกรวดส่วนใหญ่นับถือศาสนาพุทธ ในเขตเทศบาลบ้านกรวด มีวัด จำนวน 2 แห่ง ศาลเจ้า 1 แห่ง ในเขตเทศบาลตำบลบ้านกรวด มีภาษาถิ่นหลากหลายที่ใช้สื่อสารในชีวิตประจำวัน ส่วนใหญ่เป็นภาษาถิ่นอีสาน เขมร ลาว ไทยโคราช และภาษาจีนปนอยู่บ้างเล็กน้อย แม้จะใช้ภาษาถิ่นไทยต่างกัน แต่ก็ยังมีประเพณีและวัฒนธรรมเป็นอันหนึ่งอันเดียวกันเหมือนกับประเพณีท้องถิ่นอื่นๆ ดังนี้ 
การแบ่งเขตการปกครอง.
เทศบาลตำบลบ้านกรวดแบ่งเขตการปกครองออกเป็น 10 ชุมชน คือ 
ด้านการศึกษา.
สถานศึกษาระดับชั้นมัธยม 1 แห่ง
เป้งดอย

เป้งดอย (ชื่อวิทยาศาสตร์: "Phoenix loureiroi") ภาษากะเหรี่ยงเรียก ลุกคอดึหรือตะโปละ เป็นปาล์มขนาดเล็ก ขึ้นเป็นกอเดี่ยว ๆ กาบลำต้นมีหนามแข็งมาก ใบนำไปตากแห้งแล้วนำมาทำไม้กวาด ใบประกอบ ก้านชี้เฉียงขึ้น โคนของทางใบเป็นกาบหุ้มลำต้นและซ้อนเวียนกันขึ้นมา ปลายสุดของทางใบมีใบย่อย 3 ใบเป็นสามง่าม ดอกช่อ ออกเป็นทะลายใหญ่ ดอกย่อยขนาดเล็ก สีขาวอมเหลือง ผลสุกสีแดง
ซอ แจ-ด็อก

ซอ แจ-ด็อก (เกาหลี: ; ; เกิด 21 กรกฎาคม ค.ศ. 1989 —) เป็นนักกีฬาวอลเลย์บอลชายทีมชาติเกาหลีใต้ ปัจจุบันเขาเล่นตำแหน่งตัวตีด้านนอกให้แก่ซูว็อนเคอีพีซีโอวิซตอร์ม
ตำบลจันทบเพชร

จันทบเพชร เป็นตำบลหนึ่งในอำเภอบ้านกรวด จังหวัดบุรีรัมย์ พื้นที่ของตำบลเป็นพื้นที่เดียวกันกับองค์กรปกครองส่วนท้องถิ่น เทศบาลตำบลจันทบเพชร ซึ่งเดิมเป็นองค์การบริหารส่วนตำบลจันทบเพชร และต่อมาได้รับการยกฐานะจากองค์การบริหารส่วนตำบลเป็นเทศบาลตำบลจันทบเพชร ลงวันที่ 16 กรกฎาคม พ.ศ. 2551 โดยมีผลตั้งแต่วันที่ 1 กรกฎาคม พ.ศ. 2551 เนื่องจากมีสภาพพื้นที่ที่เหมาะสมและสอดคล้องกับความต้องการของประชาชนในท้องถิ่น
ภูมิศาสตร์.
พื้นที่ทางด้านทิศใต้เป็นเทือกเขาพนมดงรัก เป็นพรมแดนระหว่งประเทศไทยกับประเทศกัมพูชา
การสาธารณสุข.
มีโรงพยาบาล 1 แห่ง คือ โรงพยาบาลส่งเสริมสุขภาพตำบลจันทบเพชร หมู่ที่ 3 บ้านสายโท 5 ใต้
การแบ่งเขตการปกครอง.
ตำบลจันทบเพชรแบ่งออกเป็น 13 หมู่บ้าน ดังนี้
สถานศึกษา.
ศูนย์พัฒนาเด็กก่อนเกณฑ์ 1 แห่ง 
โรงเรียนในระดับชั้นประถมศึกษา 6 แห่ง
โรงเรียนขยายโอกาส 4 แห่ง
ดีเอโก เบนาลโย

ดีเอโก ออร์ลันโด เบนาลโย  เกิดเมื่อวันที่ 8 กันยายน พ.ศ. 2526 เป็นนักฟุตบอลชาวสวิส ตำแหน่งผู้รักษาประตู
เขาใช้เวลาส่วนใหญ่กับการเล่นฟุตบอลให้กับสโมสรของประเทศเยอรมนี ได้แก่ ชตุทการ์ทและว็อลฟส์บวร์ค เขาลงเล่นไป 200 นัดและยังเคยได้แชมป์บุนเดิสลีกา และรองแชมป์ นอกจากนี้เขายังเคยเล่นในสโมสรเซเด นาซีอูนัล ของประเทศโปรตุเกสด้วย 
เบนาลโยลงเล่นในฐานะนักฟุตบอลทีมชาติสวิตเซอร์แลนด์ 61 ครั้ง และยังได้เข้าร่วมในฟุตบอลโลก 3 ครั้งและยูโร 2008
 "ณ วันที่ 28 เมษายน 2019"
สถิติอาชีพ.
สโมสร.
<br>
<br>
เกียรติประวัติ.
ว็อลฟส์บวร์ค
พัททริค อ็อคส์

พัททริค อ็อคส์  เกิดเมื่อวันที่ 14 พฤษภาคม พ.ศ. 2527 เป็นนักฟุตบอลชาวเยอรมัน ซึ่งปัจจุบันเล่นให้กับเฟาเอ็ฟเอ็ล ว็อลฟส์บวร์ค ในตำแหน่งกองหลังตำแหน่งขวาหรือปีกขวา
เขาเริ่มเล่นฟุตบอลอาชีพในทีมสำรองของสโมสรฟุตบอลบาเยิร์นมิวนิก ในปี พ.ศ. 2547 เขาก็ย้ายมาเล่นให้กับไอน์ทรัคท์ฟรังค์ฟวร์ท ซึ่งเขาลงเล่นทั้งหมด 202 นัดและทำประตูไป 5 ประตู นอกจากนี้เขายังเคยเล่นในทีมชาติเยอรมันชุดอายุไม่เกิน 21 ปี
ลำดับชั้นหลักฐาน

ลำดับชั้นหลักฐาน  สะท้อนถึงความน่าเชื่อถือโดยเปรียบเทียบของงานวิจัยทางชีวเวช (biomedical research) ประเภทต่าง ๆ 
ถึงแม้ว่าจะยังไม่มีลำดับชั้นหลักฐานที่ยอมรับกันโดยทั่วไป
แต่ว่า ก็ยังมีมติร่วมกันอย่างกว้าง ๆ เกี่ยวกับความน่าเชื่อถือของงานวิจัยประเภทหลัก ๆ 
คือ การทดลองแบบสุ่มและมีกลุ่มควบคุม (RCT) น่าเชื่อถือกว่างานศึกษาแบบสังเกต (observational studies) ในขณะที่ความเห็นผู้เชี่ยวชาญ (expert opinion) และหลักฐานโดยเรื่องเล่า (anecdotal evidence) น่าเชื่อถือน้อยที่สุด
ลำดับชั้นหลักฐานบางอย่างจะถือว่าการปริทัศน์เป็นระบบ (systematic review) และการวิเคราะห์อภิมาน (meta analysis) น่าเชื่อถือกว่า RCT เพราะว่างานเหล่านี้มักจะรวบรวมข้อมูลจาก RCT หลาย ๆ งาน
และจากงานประเภทอื่น ๆ ด้วย
ลำดับชั้นหลักฐานเป็นเรื่องสำคัญของเวชปฏิบัติอิงหลักฐาน (evidence-based medicine)
มีคำวิจารณ์ว่าลำดับชั้นหลักฐานแบบต่าง ๆ ให้ความเชื่อถือแก่ RCT มากเกินไป
เพราะว่า ปัญหางานวิจัยทั้งหมดไม่สามารถตอบได้โดยใช้ RCT เพราะว่า เป็นงานที่ทำได้ยาก หรือเพราะมีปัญหาทางจริยธรรม
นอกจากนั้นแล้ว แม้ว่าจะมีหลักฐานจาก RCT ที่มีคุณภาพสูง แต่หลักฐานจากงานวิจัยประเภทอื่น ๆ ก็ยังอาจจะสำคัญ
มีนักวิชาการท่านหนึ่งเสนอว่า 
น้ำหนักความน่าเชื่อถือของงานวิจัยประเภทต่าง ๆ (คือ ลำดับชั้นหลักฐาน) เมื่อต้องตัดสินใจทำการรักษา จะให้ลำดับดังต่อไปนี้ คือ
เชิงอรรถและอ้างอิง.
<templatestyles src="Reflist/styles.css" />
เหตุผลวิบัตินักแม่นปืนชาวเท็กซัส

เหตุผลวิบัตินักแม่นปืนชาวเท็กซัส 
เป็นเหตุผลวิบัติอรูปนัยที่เกิดขึ้นเมื่อเราไม่ใส่ใจในความต่าง ๆ กันของข้อมูล แต่สนใจแต่ความคล้ายคลึงกัน
ซึ่งจะทำให้เกิดการสรุปข้อมูลอย่างผิดพลาด เป็นเหตุผลวิบัติที่สัมพันธ์กับ clustering illusion ซึ่งหมายถึงความโน้มเอียงของระบบประชานของมนุษย์ ที่จะตีความข้อมูลว่า มีรูปแบบ ทั้ง ๆ ที่ความจริงไม่มี
ส่วนชื่อมาจากเรื่องตลกเกี่ยวกับชาวเท็กซัสที่ยิงปืนเข้าที่ฝาของยุ้งข้าว แล้ววาดเป้ายิงปืนที่ตรงกลางของจุดที่มีลูกปืนยิงถูกมากที่สุด แล้วคุยว่า ตนเป็นนักแม่นปืน
โครงสร้าง.
เหตุผลวิบัตินี้มักเกิดขึ้นเมื่อเรามีข้อมูลเป็นจำนวนมาก
แล้วเพ่งความสนใจไปที่เพียงกลุ่มน้อย ๆ ของข้อมูลที่มีนั้น
กลุ่มที่เพ่งดูนั้นอาจจะมีลักษณะอะไรบางอย่างที่เหมือนกัน ซึ่งอาจเกิดขึ้นเพราะเหตุอะไรอย่างอื่น 
ซึ่งไม่ตรงกับเหตุที่เราเสนอ
ดังนั้น โดยสาระก็คือ ถ้าเราพยายามที่จะอธิบายเหตุของลักษณะข้อมูลที่เหมือนกันกลุ่มหนึ่ง ซึ่งเป็นส่วนของข้อมูลที่มีมาก โดยแสดงเหตุที่ไม่เป็นจริง (เช่นแสดงกลุ่มลูกปืนที่ยิงเข้าใกล้ ๆ กันโดยบังเอิญว่ามีเหตุจากความที่เราเป็นนักแม่นปืน) เราก็อาจจะกำลังสร้างเหตุผลวิบัตินี้อยู่
เหตุผลวิบัตินี้มีลักษณะเฉพาะเป็นการไม่มีสมมุติฐานที่เฉพาะเจาะจงก่อนที่จะเริ่มรวบรวมข้อมูล หรือว่าเป็นการตั้งสมมุติฐานภายหลังจากเริ่มเก็บและตรวจดูข้อมูลแล้วเท่านั้น 
ดังนั้น จะไม่ใช่เหตุผลวิบัตินี้ถ้าเรามีสมมุติฐาน (หรือความคาดหมาย) เกี่ยวกับความสัมพันธ์ที่เป็นประเด็นการศึกษา ก่อนที่จะเริ่มตรวจสอบข้อมูล
ยกตัวอย่างเช่น ถ้าก่อนที่จะตรวจสอบข้อมูล เรามีกลไกทางกายภาพอยู่ในใจที่เป็นกระบวนการที่ทำให้เหตุนำมาซึ่งผล
ดังนั้น เราก็จะสามารถใช้ข้อมูลที่ได้ เพื่อสนับสนุนหรือคัดค้านว่า มีกลไกทางกายภาพนั้นจริง ๆ หรือไม่
อีกอย่างหนึ่ง ถ้าข้อมูลเพิ่มเติมสามารถหาได้โดยวิธีการเดียวกันกับการหาข้อมูลดั้งเดิม
เราสามารถใช้ข้อมูลดั้งเดิมในการตั้งสมมุติฐาน แล้วใช้ข้อมูลที่ได้เพิ่มเติมในการตรวจสอบสมมุติฐานนั้น
สิ่งที่เราไม่ควรทำก็คือ การใช้ข้อมูลเดียวกันทั้งในการตั้งสมมุติฐานทั้งในการตรวจสอบ
เพราะว่าการทำเช่นนั้นเป็นกระบวนการสร้างเหตุผลวิบัตินักแม่นปืนชาวเท็กซัส
ตัวอย่าง.
งานวิจัยในปี ค.ศ. 1992 ทำในประเทศสวีเดนมีจุดมุ่งหมายเพื่อกำหนดว่า สายไฟฟ้าเป็นเหตุทำลายสุขภาพหรือไม่ นักวิจัยได้สำรวจทุกคนที่อาศัยภายในรัศมี 300 เมตรของสายไฟฟ้าแรงสูงเป็นเวลา 25 ปี แล้วสืบหาความเจ็บไข้ที่มีอัตราสูงขึ้นโดยมีนัยสำคัญทางสถิติกว่า 800 อย่าง งานวิจัยนี้พบว่า อุบัติการณ์ของมะเร็งเม็ดเลือดขาวในวัยเด็กของผู้ที่อาศัยอยู่ใกล้ ๆ สายไฟฟ้ามีอัตราสูงกว่าถึง 4 เท่า ซึ่งมีผลให้เกิดการร้องเรียกให้รัฐบาลทำการแก้ไข แต่ปัญหาเกี่ยวกับข้อสรุปนี้จริง ๆ ก็คือ ความเจ็บไข้ที่ตรวจสอบที่มีจำนวนสูงถึง 800 ซึ่งเป็นจำนวนที่มากจนกระทั่งว่า มีความน่าจะเป็นสูงที่ความเจ็บไข้อย่างใดอย่างหนึ่งจะดูเหมือนมีนัยสำคัญทางสถิติ แต่ความจริงเป็นเรื่องบังเอิญ งานวิจัยที่ทำต่อ ๆ มาไม่พบความสัมพันธ์อะไร ๆ ระหว่างสายไฟฟ้าแรงสูงกับมะเร็งเม็ดเลือดขาวในวัยเด็ก ไม่ว่าจะโดยเหตุผลก็ดีหรือโดยสหสัมพันธ์ก็ดี 
เหตุผลวิบัตินี้พบบ่อยในการตีความกลอนสี่บาทที่ถือเป็นคำพยากรณ์อนาคตของนอสตราเดมัส คือกลอนของเขามักจะได้รับการแปลอย่างไม่เคร่งครัด มาจากบทความดั้งเดิมในภาษาฝรั่งเศสโบราณ โดยที่ไม่สนใจพื้นเพทางประวัติศาสตร์ แล้วใช้ในการสนับสนุนข้ออ้างว่า เขาได้พยากรณ์เหตุการณ์ปัจจุบันอย่างหนึ่ง หลังจากที่เหตุการณ์นั้นเกิดขึ้นแล้วจริง ๆ 
เชิงอรรถและอ้างอิง.
<templatestyles src="Reflist/styles.css" />
วอลเลย์บอลชายทีมชาติออสเตรเลีย

วอลเลย์บอลชายทีมชาติออสเตรเลีย  เป็นทีมชาติของประเทศออสเตรเลีย ทีมนี้ได้รับการบริหารโดยสหพันธ์วอลเลย์บอลออสเตรเลีย (เอวีเอฟ) และเป็นส่วนหนึ่งในการแข่งขันวอลเลย์บอลระดับนานาชาติ
เขาโอลิมปัส (ดาวอังคาร)

เขาโอลิมปัส  เป็นภูเขาไฟรูปโล่ขนาดใหญ่บนดาวอังคาร จากการวัดด้วยเครื่องมือเรเซอร์วัดความสูง (MOLA) แสดงให้เห็นว่าภูเขาไฟลูกนี้มีความสูงประมาณ 22 กม.(13.6 ไมล์ or 72,000 ฟุต) ทำให้มันมีความสูงกว่าความสูงเหนือระดับน้ำทะเลของเอเวอเรสต์ถึง 2 เท่าครึ่ง จึงทำให้มันกลายเป็นภูเขาไฟที่ใหญ่ที่สุด, ภูเขาที่ใหญ่ที่สุดที่พบบนดาวเคราะห์และครั้งหนึ่งมันเคยได้ชื่อว่าสูงที่สุดในระบบสุริยะจนกระทั่งค้นพบรีอาซิลเวียบน 4 เวสตาจึ่งทำให้กลายเป็นภูเขาที่สูงเป็นอันดับที่ 2 ของระบบสุริยะแทน ในด้านของขนาดพื้นที่นั้นภูเขาไฟโอลิมปัสเป็นภูเขาไฟที่ครอบคลุมพื้นที่มากเป็นอันดับที่สองในระบบสุริยะรองจากทามู มาซซิฟในมหาสมุทรแปซิฟิก ภูเขาไฟโอลิมปัสเป็นภูเขาไฟที่อายุน้องที่สุดบนดาวอังคาร โดยคาดว่าน่าจะก่อตัวขึ้นในยุคเฮ็ซเพียเรียน นักดาราศาสตร์มีการค้นพบมันตั้งแต่ศตวรรษที่ 19 ในลักษณะแอลบีโดที่เรียกมันว่า นิกซ์โอลิมปิกา(ภาษาละตินแปลว่า "หิมะโอลิมปัส") ในช่วงแรกนั้นมีข้อสงสัยเป็นอย่างมากว่ามันคืออะไรจนกระทั่งยานสำรวจอวกาศยืนยันว่ามันเป็นภูเขา
ภูเขาไฟลูกนี้ตั้งอยู่ในซีกตะวันตกของดาวอังคารบริเวณพิกัด , หรือบริเวณขอบทางตะวันตกเฉียงเหนือของธาร์ซิส
สภาสามัญชนแคนาดา

สภาสามัญชนแคนาดา  เป็นสภาล่างในรัฐสภาแคนาดา ซึ่งประกอบกับพระมหากษัตริย์ (โดยผู้สำเร็จราชการเป็นอุปราชผู้แทนพระองค์โดยตำแหน่ง) และวุฒิสภา ที่ประชุมสภาสามัญชนมีห้องประชุมชั่วคราวที่ปีกตะวันตกของอาคารรัฐสภาที่พาร์เลียเมนต์ฮิลล์ ออตตาวา รัฐออนแทรีโอ โดยห้องประชุมสภาสามัญชนซึ่งโดยปกติตั้งอยู่ที่ปีกกลางนั้นปิดปรับปรุงเป็นระยะเวลาสิบปี
สภาสามัญชนเป็นสภาที่มีสมาชิกมาจากการเลือกตั้งโดยระบอบประชาธิปไตย ประกอบไปด้วยสมาชิกสภาสามัญชนหรือสมาชิกรัฐสภา (MPs) ซึ่งมาจากการเลือกตั้งทุกสี่ปี ในปัจจุบันมีสมาชิกสภาจำนวน 338 ที่นั่ง จากการแบ่งเขตเลือกตั้งในปีค.ศ. 2015 โดยมีจำนวนผู้แทนเพิ่มขึ้นถึง 30 ที่นั่งจากการเลือกตั้งครั้งก่อนหน้า โดยมีสมาชิกมาจากการเลือกตั้งในระบบแบ่งเขตคะแนนสูงสุดจากเขตเลือกตั้งทั้งหมดทั่วแคนาดา ซึ่งเรียกว่า "Ridings" สมาชิกรัฐสภาสามารถดำรงตำแหน่งจนกว่าจะมีการยุบสภาและตามรัฐธรรมนูญจะต้องมีวาระการดำรงตำแหน่งไม่เกิน 5 ปีภายหลังจากการเลือกตั้ง อย่างไรก็ตามทางประวัติศาสตร์นั้นวาระจะสิ้นสุดลงก่อนกำหนดเนื่องจากจะมีการยุบสภาภายในระยะเวลาสี่ปีเพื่อทำการเลือกตั้งใหม่ตามจารีตรัฐธรรมนูญที่มีมายาวนาน อย่างไรก็ตาม พระราชบัญญัติรัฐสภาที่บังคับใช้ในสมัยปัจจุบันบัญญัติให้มีวาระของสภาสามัญชน
การแบ่งที่นั่งภายในสภานั้นแบ่งสรรปันส่วนคร่าวๆ ตามสัดส่วนประชากรในแต่ละรัฐในแคนาดา แต่ยังมีเขตเลือกตั้งบางเขตที่มีจำนวนประชากรมากกว่าอีกหลายๆ เขตเลือกตั้ง
สภาสามัญชนแคนาดาก่อตั้งขึ้นเมื่อปีค.ศ. 1867 เมื่อพระราชบัญญัติอเมริกาเหนือ ค.ศ.1867 (ในปัจจุบันคือพระราชบัญญัติรัฐธรรมนูญ ค.ศ. 1867) มีผลเพื่อก่อตั้งประเทศแคนาดาในเครือจักรภพ และให้มีการจัดตั้งสภาสามัญชนตามระบบเวสมินสเตอร์ของสหราชอาณาจักร 
สภาสามัญชนถึงแม้จะเป็นสภาล่างในรัฐสภา แต่ในทางปฏิบัติมีอำนาจมากกว่าสภาสูง (วุฒิสภา) ถึงแม้ว่าการนิติบัญญัตินั้นจำเป็นจะต้องได้รับการเห็นชอบจากทั้งสองสภา แต่วุฒิสภานั้นแทบจะไม่ตีตกร่างกฎหมายใดๆ ที่ได้ผ่านโดยสภาสามัญชน (ถึงแม้ว่าในบางโอกาสจะทำการถ่วงเวลาพิจารณาโดยยืดวาระออกไป) นอกจากนี้คณะรัฐมนตรียังต้องมีความรับผิดชอบเพียงต่อสภาสามัญชนเท่านั้น นายกรัฐมนตรีจะสามารถดำรงตำแหน่งอยู่ได้ตราบที่ยังได้รับความไว้วางใจจากสภาสามัญชน
ลาร์ส เลิกเกอ รัสมุสเซิน

ลาร์ส เลิกเกอ รัสมุสเซิน  เกิดเมื่อวันที่ 15 พฤษภาคม พ.ศ. 2507 เป็นอดีตนายกรัฐมนตรีแห่งเดนมาร์ก และหัวหน้าพรรคเวนสดรา (เดนมาร์ก) หรือพรรคเสรีนิยมคนปัจจุบัน
วอลเลย์บอลชายชิงแชมป์ยุโรป 2015 รอบคัดเลือก

นี้เป็นบทความเกี่ยวกับการคัดเลือกวอลเลย์บอลชายชิงแชมป์ยุโรป 2015
รอบแรก.
รอบแรกจัดขึ้นระหว่างวันที่ 9–18 พฤษภาคม ค.ศ. 2014 โดยการแข่งขันจะมี 12 ทีมที่เข้าร่วมแข่งขัน และจะเอา 2 ทีมแรกของกลุ่ม ไปแข่งขันในรอบที่ 2 ต่อไป
รอบที่ 2.
กลุ่ม E.
The tournament was held at the Morača Sports Center in Podgorica, Montenegro and Dom odbojke - Bojan Stranić in Zagreb, Croatia.
พรรคเวนสเตร (เดนมาร์ก)

พรรคเวนสเตร มีชื่อเต็มว่า เวนสเตร พรรคเสรีนิยมแห่งเดนมาร์ก  เป็นพรรคการเมืองในประเทศเดนมาร์ก ก่อตั้งในปี พ.ศ. 2413 มีนายลารส์ ล็อกเก ราสมุสเซนนายกรัฐมนตรีแห่งเดนมาร์ก และหัวหน้าพรรคคนปัจจุบัน
ยุคคาลิมเมียน

ยุคคาลิมเมียน  อยู่ระหว่าง 1,600 ล้านปีมาแล้วถึง 1,400 ล้านปีมาแล้ว ในยุคนี้มีสัตว์หลายเซลล์เกิดขึ้นเป็นครั้งแรก ในยุคนี้ยังไม่พบสิ่งมีชีวิตที่มองเห็นด้วยตาเปล่า และยังไม่พบสิ่งมีชีวิตใดๆ บนพื้นดิน สัตว์ในยุคนี้ส่วนใหญ่เป็นโพรทิสตา,โครมาลวีโอตาและจุลชีพอื่นๆ อีกมากมาย ทวีปในยุคนี้คือมหาทวีปโรดิเนีย
มหายุคนีโอโพรเทอโรโซอิก

มหายุคนีโอโพรเทอโรโซอิก  ต่อจากมหายุคมีโซโพรเทอโรโซอิกและก่อนหน้ามหายุคพาลีโอโซอิกอยู่ในบรมยุคโพรเทอโรโซอิกยุคนี้อยู่ระหว่าง1,000ล้านปีมาแล้วถึง542ล้านปีมาแล้ว ในมหายุคนี้ประกอบด้วย 3 ยุค คือ ยุคโทเนียน,ยุคไครโอจีเนียน,ยุคอีดีแอคารัน สิ่งมีชีวิตอยู่ในทะเล เป็นสิ่งมีชีวิตหลายเซลล์และสัตว์ยุคแรกสุด ซึ่งต้นมหายุคนี้มีสัตว์หลายเซลล์,โพรทิสตา,โครมาลวีโอตา พวกนี้เป็นส่วนมาก กลางมหายุคมีนำแข็งปกคลุมทั่วโลก ซึ่งเราเรียกปรากฏการณ์นี้ว่า ปรากฏการณ์โลกบอลหิมะ(Snowball earth). ช่วงปลายยุคชีวิตเริ่มมีวงเวียนแห่งชีวิตมากขึ้น สัตว์ที่มองเห็นได้เกิดขึ้นในยุคนี้ แล้วโลกจึงไม่ได้ว่างเปล่าอีกต่อไปแล้ว เราเรียกยุคนี้ว่ายุคอีดีแอคารัน(Ediacaran period)ซึ่งช่วงต้นยุคถึงกลางยุค มหาทวีปแพนโนเทีย
ได้เกิดขึ้นในมหายุคนี้
โรงเรียนนานาชาติโจซูอิกัน กรุงเทพ

โรงเรียนนานาชาติโจซูอิกัน กรุงเทพ (JBIS; 如水館バンコク高等部 "Josuikan Bankoku Kōtōbu") เป็นโรงเรียนมัธยมศึกษาญี่ปุ่นนานาชาติในเขตมีนบุรี กรุงเทพมหานคร โรงเรียนนี้เป็นสาขาของโรงเรียนเอกชนในญี่ปุ่น "Shiritsu zaigai kyoiku shisetsu" 
โรงเรียนนี้ดำเนินการโดย Josuikan Education Co., Ltd. (ジョスイカン　エデュケイション　カンパニー "Josuikan Edyukeshon Kanpanī")
ทั้งนี้โรงเรียนนี้ได้ปิดกิจการแล้ว
โรงเรียนสมาคมไทย-ญี่ปุ่น

โรงเรียนสมาคมไทย-ญี่ปุ่น ("Tai-nichi Kyōkai Gakkō" หรือ バンコク日本人学校 "Bankoku Nihonjin Gakkō") เป็นโรงเรียนญี่ปุ่นในเขตห้วยขวาง กรุงเทพมหานคร ตั้งอยู่บนถนนพระราม 9 และสนับสนุนโดยสมาคมไทย-ญี่ปุ่น เปิดรับนักเรียนเข้าศึกษาระดับมัธยมศึกษาปีที่ 1 - 3 และรับเฉพาะแต่นักเรียนญี่ปุ่นเท่านั้น
พรรคสังคมประชาธิปไตยเยอรมนี

พรรคสังคมประชาธิปไตยเยอรมนี (, SPD) เป็นพรรคการเมืองสังคมประชาธิปไตยที่เป็นฝ่ายซ้ายกลางในเยอรมนี มันเป็นหนึ่งในพรรคใหญ่ของเยอรมนีร่วมสมัย
ซัสเกีย เอสเก็นเป็นผู้นำพรรคนับตั้งแต่การเลือกตั้งผู้นำ ค.ศ. 2019 พร้อมกับลาร์ส คลิงไบล์ ที่ได้เข้าร่วมกับเธอในเเดือนธันวาคม ค.ศ. 2021 ภายหลังโอลัฟ ช็อลทซ์ได้รับเลือกเป็นนายกรัฐมนตรีใน ค.ศ. 2021 เอ็สเพเดได้กลายเป็นพรรคนำของรัฐบาลกลาง ซึ่งเอ็สเพเดได้จัดตั้งร่วมกับพรรคกรีนและพรรคประชาธิปไตยเสรี หลังการเลือกตั้งสหพันธรัฐ ค.ศ. 2021 เอ็สเพเดเป็นสมาชิก 11 ใน 16 รัฐบาลท้องถิ่นของเยอรมันและหุ้นส่วนชั้นนำในเจ็ดแห่งของพวกเขา
เอ็สเพเดถูกก่อตั้งขึ้นใน ค.ศ. 1863 มันเป็นหนึ่งในพรรคการเมืองที่ได้รับอิทธิพลลัทธิมาร์กซิสม์ช่วงแรกในโลก ตั้งแต่ ค.ศ. 1890 จนถึงช่วงต้นของศตวรรษที่ 20 เอ็สเพเดเป็นพรรคการเมืองลัทธิมาร์ซิสต์ขนาดใหญ่ที่สุดในยุโรป และพรรคการเมืองที่ได้รับความนิยมมากที่สุดในเยอรมนี ในช่วงสงครามโลกครั้งที่หนึ่ง พรรคได้ถูกแบ่งแยกระหว่างฝ่ายสนับสนุนสงครามที่เป็นกระแสหลักและพรรคสังคมประชาธิปไตยอิสระที่เป็นฝ่ายต่อต้านสงคราม ซึ่งสมาชิกบางส่วนได้ก่อตั้งพรรคคอมมิวนิสต์เยอรมนี(KPD) เอ็สเพเดได้มีบทบาทที่สำคัญในการปฏิวัติเยอรมัน ค.ศ. 1918-1919 และรับผิดชอบในการก่อตั้งสาธารณรัฐไวมาร์ นักการเมืองจากพรรคเอ็สเพเดนามว่า ฟรีดริช เอเบิร์ท ได้ดำรงตำแหน่งเป็นประธานาธิบดีเยอรมนีคนแรก
ภายหลังการเถลิงอำนาจของพรรคนาซี เอ็สเพเดเป็นพรรคเดียวที่อยู่ในรัฐสภาไรชส์ทาคที่ได้ลงคะแนนเสียงต่อต้านรัฐบัญญัติมอบอำนาจ ค.ศ. 1933 ต่อมาเอ็สเพเดได้ถูกสั่งห้ามและดำเนินการในการลี้ภัยที่มีชื่อว่า โซเพรด(Sopade) หลังสงครามโลกครั้งที่สอง เอ็สเพเดได้ถูกก่อตั้งขึ้นอีกครั้ง ในเยอรมนีตะวันออก ได้ถูกรวมเข้ากับพรรคเคเพเดเพื่อก่อตั้งพรรคเอกภาพสังคมนิยมเยอรมนี ในเยอรมนีตะวันตก เอ็สเพเดกลายเป็นหนึ่งในสองพรรคการเมืองใหญ่เคียงข้างกับพรรคสหภาพประชาธิปไตยคริสเตียนแห่งเยอรมนี(เซเดอู)/พรรคสหภาพสังคมคริสเตียนในบาวาเรีย(เซเอ็สอู) ในโครงการโกเดิสแบร์ ค.ศ. 1959 เอ็สเพเดได้ละทิ้งความมุ่งมั่นต่อลัทธิมาร์ซิสต์และกลายเป็นพรรคการเมืองเต๊นท์ใหญ่ของฝ่ายซ้ายกลาง เอ็สเพเดได้เป็นผู้นำรัฐบาลกลาง ตั้งแต่ ค.ศ. 1969 ถึง ค.ศ. 1982, ค.ศ. 1998 ถึง ค.ศ. 2005 และอีกครั้งนับตั้งแต่ ค.ศ. 2021 โดยได้ทำหน้าที่เป็นหุ้นส่วนรุ่นเยาว์ให้กับพรรคเซเดอู/เซเอ็สอูที่เป็นผู้นำรัฐบาลกลาง ตั้งแต่ ค.ศ. 1966 ถึง ค.ศ. 1969 ค.ศ. 2005 ถึง ค.ศ. 2009 และตั้งแต่ ค.ศ. 2013 ถึง ค.ศ. 2021
สถานีพอร์ตกลัง

สถานีพอร์ตกลัง  เป็นสถานีรถไฟฟ้าของรถไฟชานเมืองเคทีเอ็ม ตั้งอยู่ในเมืองพอร์ตกลัง, รัฐเซอลาโงร์, ประเทศมาเลเซีย เป็นสถานีปลายทางของรถไฟชานเมืองสายพอร์ตกลัง โดยตัวสถานีตั้งอยู่ใกล้ท่าเรือฝั่งใต้, ศูนย์อพยพพอร์ตกลัง และโรงเรียนหลายแห่ง ส่งผลให้มีผู้โดยสารมาใช้บริการสถานีแห่งนี้เป็นจำนวนมาก
สถานีอัมปัง

สถานีอัมปัง  เป็นสถานีรถไฟฟ้ารางเบา สายอัมปัง ตั้งอยู่ในรัฐเซอลาโงร์ ประเทศมาเลเซีย ดำเนินการโดยบริษัท รถไฟเร็วกัวลาลัมเปอร์ (แรพิดเรล) เป็นสถานีปลายทางฝั่งตะวันออกของสาย ตัวสถานีเปิดทำการพร้อมกับอีก 17 สถานีที่เหลือของสาย ในวันที่ 16 ธันวาคม 1996 โดยสถานีนี้มีศูนย์ซ่อมบำรุงรถไฟฟ้าด้วย
บรมยุคโพรเทอโรโซอิก

บรมยุคโพรเทอโรโซอิก  คือช่วงเวลาหนึ่งทางธรณีกาล อยู่ระหว่าง 2,500 ล้านปีมาแล้วถึง 542 ล้านปีมาแล้ว ยุคนี้เป็นยุคที่โพรแคริโอตเริ่มพัฒนามาเป็นยูแคริโอต และสัตว์หลายเซลล์ ในช่วงยุคคาลิมเมียนหรือประมาณ 1,600-1,400 ล้านปีมาแล้ว บรมยุคนี้นับตั้งแต่ ออกซิเจนอีเวนท์ จากสโทรมาโทไลต์ เมื่อต้นยุคไซดีเรียนซึ่งทำให้เกิดสนิมมากมาย เพราะออกซิเจนที่มากขึ้น ทำให้ไปออกซิไดซ์กับธาตุเหล็กในทะเล จึงทำให้เกิดทะเลสนิมขึ้น
หัวเหยียนจิงก่านอิ้งลวื่อจี้

หัวเหยียนจิงก่านอิ้งลวื่อจี้ (華嚴經感應略記) หรือ ต้าฟางกว่างฝอหัวเหยียนจิงก่านอิ้งลวื่อจี้ (大方廣佛華嚴經感應略記) รวบรวมโดยพระเถระหยุนชี จู้หง 雲棲祩宏 เกิด 1535 - มรณะ 1615) พระสงฆ์รูปสำคัญในสมัยราชวงศ์หมิง ว่าด้วยเรื่องราวปฏิหาริย์เกี่ยวกับอวตังสกสูตร ชื่อของปกรณ์เล่มนี้มีความหมายว่า "บันทึกสังเขปว่าด้วยอานิสงส์เกี่ยวกับอวตังสกสูตร" 
เนื้อหาของ "หัวเหยียนจิงก่านอิ้งลวื่อจี้" เกี่ยวกับผลของการเคารพบูชา การสวดสาธยาย และการปฏิบัติตามอวตังสกสูตร ส่วนใหญ่ล้วนแต่เป็นเรื่องในทำนองปาฏิหาริย์ช่วนให้ผู้คนเชื่อถือศรัทธาในพระสูตรนี้ รวมถึงสรัทธาในนิกายหัวเหยียน
เนื้อหา.
ต่อไปนี้เป็นเนื้อหาบางส่วนจาก "หัวเหยียนจิงก่านอิ้งลวื่อจี้" ซึ่งมีเนื้อความสั้น ๆ ว่าด้วยเหตุการณ์เป็นตอน ๆ ต่างกรรมต่างวาระ กัน เช่น เมื่อครั้งที่พระพุทธภัทระเดินทางจากชมพูทวีปมาแปลพระอวตังสกสูตรจากภาษาสันสกฤตเป็นภาษาจีน ที่อาณาจักรโห้วฉิน ในยุคหนานเป่ยเฉา ราวปี ค.ศ. 418 ท่านพำนักอยู่ที่วัดเซี่ยซือคง เมืองหยางโจว ในวัดนั้นมีสระบัวอยู่ด้านหน้าห้องทำงานของท่าน ทุก ๆ วันจะมีกุมารในชุดเขียว 2 คน ปรากฏกายจากสระแห่งนั้น แล้วทำความสะอาดห้องของท่าน ช่วยฝนหมึก และคอยปรนนิบัติรับใช้ ครั้นถึงยามสายัณห์ก็หวนคืนสู่สระบัวอีกครา (เรื่อง "สองกุมารมงคลนิมิต" - 双童现瑞)
อีกเรื่องเกิดขึ้นในสมัยราชวงศ์ถัง มีบรรพชิตรูปหนึ่งนามว่า พระฮุ่ยโย่ว อยู่ ณ อารามฉงฝู ในราชธานีฉางอัน มีวัตรปฏิบัติเคร่งครัดแข็งขัน ถวายตัวเป็นศิษย์พระจื้อเหยียนคอยรับใช้อุปัฏฐากท่าน ภาวนาตามแนวทางนิกายอวตังสกะ หรือนิกายฮว๋าเหยียน ท่านเฝ้าสวดภาวนาพระสูตรนี้ทุกวันนับแต่ทิวาจวบราตรี ท่านจะจุดธูปบูชาสาธยายพระสูตร ช่วงตถาคตนิรมิตวรรค (如來出現品) มีอยู่ครั้งหนึ่ง ขณะสาธยายพระสูตรอยู่นั้นพระโพธิสัตว์ถึง 10 องค์ ปรากฏกายขึ้นจากผืนปฐพี ฉวีวรรณสีสุวรรณงามอร่าม ส่องแสงประกายเจิดจ้า แต่ละพระองค์ประทับอยู่บนดอกบัว พระโพธิสัตว์ล้วนประณมกรสดับพระสูตรบรรพนี้ด้วยจิตมั่นคงไม่วอกแวก เมื่อท่านธาธยายจบลง พระโพธิสัตว์ก็อันตรธานหายไป (เรื่อง "โพธิสัตว์ปรากฏ" - 菩萨涌现)
ตัวอย่างเนื้อหา.
เรื่อง "พระธาตุปรากฏในปาก" (口获舍利)
" ... สมัยราชวงศ์ถัง ฝานเสวียนจื้อ ชาวเมืองอันติ้ง ครั้งยังเยาว์วัยถวายตัวเป็นศิษย์พระเถระตู้ซุ่น ท่านตู้ซุ่นสั่งให้สวดอวตังสกสูตรอยู่เป็นนิจ จดจ่อตั้งใจกับพระสูตรนี้ สาธยายบทสมันตภัทรจริยาปณิธานวรรค สวดพระสูตรแต่ละครั้ง มักปรากฏพระธาตุขึ้นในปาก รวมแล้วได้ประมาณหนึ่งร้อยองค์ ... " 
หมายเหตุ - ต่อมา ฝานเสวียนจื้อ ไปบำเพ็ญภาวในถ้ำฉื๋อซา เมืองฟางโจว กลางวันสวดอวตังสกสูตร กลางคืนนั่งสมาธิ กล่าวกันว่าเพราะท่านเคารพพระสูตรนี้ จึงปรากฏมงคลลักษณ์ เทพยาดาคุ้มครองท่าน
ถุงยื่น

ถุงยื่น  เป็นศัพท์ทางการแพทย์หรือกายวิภาคหมายถึงการมีส่วนโป่งยื่นออกมาจากโครงสร้างปกติของร่างกาย อาจแบ่งออกเป็นถุงยื่นแท้หรือถุงยื่นเทียม ขึ้นอยู่กับว่าชั้นของโครงสร้างที่ยื่นออกมานั้นประกอบด้วยชั้นโครงสร้างใดบ้าง
เซเดอู/เซเอ็สอู

พรรคสหภาพประชาธิปไตยคริสเตียนและพรรคสหภาพสังคมคริสเตียน  มีชื่อย่อว่า เซเดอู/เซเอ็สอู  หรือเรียกรวมกันว่า the Union เป็นกลุ่มการเมืองในประเทศเยอรมนี ก่อตั้งหลังจากสงครามโลกครั้งที่ 2 โดยทั้ง 2 พรรคมีอุดมการณ์และจุดยืนเดียวกันคือ ประชาธิปไตยคริสเตียนและกลาง-ขวา ตามลำดับ โดยพรรคสหภาพประชาธิปไตยคริสเตียนจะทำงานในทุกรัฐ ยกเว้นรัฐบาวาเรียซึ่งพรรคสหภาพสังคมคริสเตียนจะทำงานรัฐนี้รัฐเดียว โดยทั้ง 2 พรรคจะนั่งเป็นกลุ่มเดียวในสภาผู้แทนราษฎร มีฟรีดริช เมอซ์ เป็นหัวหน้าพรรคสหภาพประชาธิปไตยคริสเตียน (CDU) และ มาร์คุส เซอเดอร์ เป็นหัวหน้าพรรคสหภาพสังคมคริสเตียนในรัฐบาวาเรีย (CSU)
ยุคสตาทีเรียน

ยุคสตาทีเรียนคือยุคสุดท้ายในมหายุคแพลีโอโพรเทอโรโซอิกอยู่ระหว่าง 1,800 ล้านปีมาแล้วถึง 1,600 ล้านปีมาแล้ว ต่อจากยุคออโรซีเรียน (ระวังสับสนกับยุคออร์โดวิเชียน) และก่อนหน้ายุคคาลิมเมียน ในยุคนี้ปรากฏเห็นเด่นชัดว่าสิ่งมีชีวิตพวกยูแคริโอตเซลล์เดียวแพร่พันธุ์มากช่วงนี้ ยูแคริโอต ส่วนใหญ่เป็นยูแบคทีเรีย มองไม่เห็นด้วยตาเปล่า บนผืนดินยังว่างเปล่า
เหงียน เตี๊ยน เหญิต

เหงียน เตี๊ยน เหญิต (5 เมษายน ค.ศ. 1990 —) เป็นนักกีฬาฟันดาบประเภทเอเป้ชาวเวียดนาม เขาถนัดมือขวา 
ในปี ค.ศ. 2011 เขาได้รับรางวัลเหรียญทองแดงในการแข่งขันเอเป้บุคคลในซีเกมส์ 2011 
เขาได้รับหน้าที่เป็นผู้ถือธงชาติเวียดนามนำหน้าคณะนักกีฬาเวียดนามในพิธีเปิดโอลิมปิกฤดูร้อน 2012 เมื่อวันที่ 27 กรกฎาคม ค.ศ. 2012 
เขาได้เข้าร่วมการแข่งขันในกีฬาโอลิมปิกฤดูร้อน 2012 เขาแข่งกีฬาฟันดาบในประเภทเอเป้บุคคล
ในปี ค.ศ. 2015 เขาได้รับเหรียญทองจากการแข่งขันซีเกมส์ 2015ในประเภทเอเป้บุคคล โดยเอาชนะลิม เว่ย เหวิน จากสิงคโปร์ ในรอบชิงชนะเลิศด้วยคะแนน 15:8
พรรคประชาธิปไตยใหม่ (ประเทศแคนาดา)

พรรคประชาธิปไตยใหม่ (หรือรู้จักในชื่อ NDP)เป็นพรรคการเมืองที่มีอุดมการณ์ประชาธิปไตยสังคมนิยมในประเทศแคนาดา หัวหน้าพรรคคนปัจจุบัน คือ นายโธมัส มัลแคร์ ผู้นำฝ่ายค้านในสภาสามัญชน หลังจาก แจ็ก เลย์ตัน อดีตหัวหน้าพรรคเสียชีวิตลง ในการเลือกตั้งเมื่อปี พ.ศ. 2554 พรรคได้เป็นพรรคฝ่ายค้านหลักอย่างเป็นทางการครั้งแรกในประวัติศาสตร์
พรรคสหภาพประชาธิปไตยคริสเตียน (เยอรมนี)

พรรคสหภาพประชาธิปไตยคริสเตียนแห่งเยอรมนี  มีชื่อย่อว่า เซเดอู เป็นพรรคการเมืองในประเทศเยอรมนี ก่อตั้งหลังจากสงครามโลกครั้งที่ 2 โดย ค็อนราท อาเดอเนาเออร์ อดีตนายกรัฐมนตรี และ แอนเดรียส เฮอร์เมส โดยมีอุดมการณ์และจุดยืนคือ ประชาธิปไตยคริสเตียนและกลาง-ขวา ตามลำดับ ซึ่งพรรคสหภาพประชาธิปไตยคริสเตียนจะทำงานในทุกรัฐ ยกเว้นรัฐบาวาเรีย โดยจะนั่งเป็นกลุ่มเดียวกันกับพรรคสหภาพสังคมคริสเตียนในสภาผู้แทนราษฎร (Bundestag)
มาเรียโน ราฆอย

มาเรียโน ราฆอย เบรย์  เป็นอดีตนายกรัฐมนตรีของประเทศสเปน และอดีตหัวหน้าพรรคประชาชน ดำรงตำแหน่งนายกรัฐมนตรีหลังจากได้รับชัยชนะจากการเลือกตั้งเมื่อปี พ.ศ. 2554
พรรคประชาชน (สเปน)

พรรคประชาชน (หรือย่อว่า PP) เป็นพรรคการเมืองที่มีอุดมการณ์ประชาธิปไตยคริสเตียน และอนุรักษนิยม ในประเทศสเปน และเป็นหนึ่งในสองพรรคใหญ่ในการเมืองสเปน พรรคก่อตั้งในปี พ.ศ. 2532 มีนายมาเรียโน ราฆอย เป็นหัวหน้าพรรค
วอลเลย์บอลอะคาเดมีลีก

วอลเลย์บอลอะคาเดมีลีก เป็นลีกชั้นนำระดับเยาวชนสำหรับทั้งชาย และ หญิงในประเทศไทย จัดตั้งโดยสมาคมกีฬาวอลเลย์บอลแห่งประเทศไทย
ทีมชาย.
ผู้เล่นทรงคุณค่า.
<templatestyles src="Col-begin/styles.css"/>
ทีมหญิง.
ผู้เล่นทรงคุณค่า.
<templatestyles src="Col-begin/styles.css"/>
คูณ ภูบดินทร์

คูณ ภูบดินทร์ หรือชื่อจริง อนันตา ภูบดินทร์ มีชื่อเล่นว่า คูณ นักร้องเพลงลูกทุ่งชาย อดีตนักร้องสังกัดค่าย แกรมมี่โกลด์ ปัจจุบันสังกัดค่ายเทพนครเอ็นเตอร์เทนเมนท์มิวสิค
ประวัติ.
คูณ ภูบดินทร์ หรือ นาย อนันตา ภูบดินทร์ มีชื่อเล่นว่า คูณ เกิดเมื่อวันที่ 25 พ.ศ. 2529 ( ปี) ที่จังหวัดยโสธร เข้าวงการโดยเริ่มเป็นนักร้องฝึกหัดในค่ายแกรมมี่โกลด์ และช่วยงานโดยขับรถให้ศิลปินเดินทางไปงานคอนเสิร์ตต่างๆ จนได้มีผลงานเพลงแรกออกมาคือ เพลง แพ้ของรักษา โดยใช้ชื่อในวงการว่า ต้นคูณ อนันตา หลังจากนั้นได้รับโอกาสกับทางค่ายให้เข้าร่วมร้องเพลงในอัลบั้มพิเศษ ตามฮอยอีสาน ชุดที่ 3 และ ชุดที่ 4 มีผลงานเพลงดังจากเพลง คนไกลบ้าน
หลังจากหมดสัญญากับค่ายแกรมมี่โกลด์ ได้มีผลงานใหม่ในค่ายเพลงเล็กๆ เทพนครเอ็นเตอร์เทนเมนท์มิวสิค มีผลงานเพลงแรกออกมาคือ เพลงโปรดลดความเลว
ผลงานเพลง.
ค่ายแกรมมี่โกลด์ (2555-2557).
อัลบั้มพิเศษ ตามฮอยอีสาน ชุดที่ 3 (2556).
อัลบั้มพิเศษ ตามฮอยอีสาน ชุดที่ 3 เป็นการนำบทเพลงลูกทุ่งอีสานที่เคยโด่งดังและได้รับความนิยมในอดีตกลับมาถ่ายทอดใหม่ผ่านน้ำเสียงศิลปินเลือดอีสานทั้งหมด 6 ศิลปิน นำโดย ศิริพร อำไพพงษ์,มนต์แคน แก่นคูน,ต่าย อรทัย,ไผ่ พงศธร,ข้าวทิพย์ ธิดาดิน และ ต้นคูน อนันตา เนื่องจากอัลบั้มพิเศษ ตามฮอยอีสาน ชุดที่ 1 และชุดที่ 2 ได้ผลตอบรับเป็นอย่างดีและสามารถสร้างยอดขายสูงสุดของตึกแกรมมี่ในไตรมาสที่ 4 จึงมีผลงานอัลบั้มพิเศษ ตามฮอยอีสาน ชุดที่ 3 และชุดที่ 4 เกิดขึ้นตามมา
อัลบั้มพิเศษ ตามฮอยอีสาน ชุดที่ 4 (2556).
อัลบั้มพิเศษ ตามฮอยอีสาน ชุดที่ 4 เป็นการนำบทเพลงลูกทุ่งอีสานที่เคยโด่งดังและได้รับความนิยมในอดีตกลับมาถ่ายทอดใหม่ผ่านน้ำเสียงศิลปินเลือดอีสานทั้งหมด 6 ศิลปิน นำโดย ศิริพร อำไพพงษ์,มนต์แคน แก่นคูน,ต่าย อรทัย,ไผ่ พงศธร,ข้าวทิพย์ ธิดาดิน และ ต้นคูน อนันตา เนื่องจากอัลบั้มพิเศษ ตามฮอยอีสาน ชุดที่ 1 และชุดที่ 2 ได้ผลตอบรับเป็นอย่างดีและสามารถสร้างยอดขายสูงสุดของตึกแกรมมี่ในไตรมาสที่ 4 จึงมีผลงานอัลบั้มพิเศษ ตามฮอยอีสาน ชุดที่ 3 และชุดที่ 4 เกิดขึ้นตามมา
วัดช่องสาริกา (จังหวัดลพบุรี)

วัดช่องสาริกา ตั้งอยู่ ณ บ้านช่องสาริกา เลขที่ 183 หมู่ที่ 12 ถนนสายสาม ตำบลช่องสาริกา อำเภอพัฒนานิคม จังหวัดลพบุรี สังกัด คณะสงฆ์มหานิกาย มีฐานะเป็นวัดราษฎร์ มีเนื้อที่ 11 ไร่
ประวัติ.
เมื่อประมาณปี พุทธศักราช 2490-2495 ประชาชนหลายหมู่บ้านได้อพยพเข้าอาศัยประกอบอาชีพมากขึ้น ในสมัยนั้นเป็นถิ่นทุรกันดาร การคมนาคมมีความยากลำบาก ถนนหนทางก็มีแต่ทางเท้า ทางเกวียน วัดวาอารามก็อยู่ห่างไกลมาก ทำให้ไม่สะดวกในการเดินทาง ไปประกอบบำเพ็ญบุญกุศล ชาวบ้านจึงได้ปรึกษาหารือกัน และมีความเห็นสอดคล้องตามกันว่าสมควรที่จะสร้างวัดขึ้นในหมู่บ้าน จึงได้ริเริ่มดำเนินการสร้างวัด (ที่พักสงฆ์) ขึ้น ในปี พุทธศักราช 2497 โดยมี พระอาจารย์สิงห์ เป็นผู้ปกครองที่พักสงฆ์ ซึ่งได้รับบริจาคที่ดิน ให้สร้างวัด จากนายสุข บุญจันทร์
ต่อมานายสุข บุญจันทร์ เป็นตัวแทนชาวบ้านได้ไปติดต่อกับทางราชการเพื่อขออนุญาตสร้างวัดให้ถูกต้องตามทะเบียนของกรมการศาสนา(สำนักงานพระพุทธศาสนาแห่งชาติ) และได้รับอนุญาตให้สร้างวัดจากทางราชการ เมื่อวันที่ 1 กันยายน พุทธศักราช 2512 จึงได้เริ่มทำการปลูกสิ่งก่อสร้าง เสนาสนะ ถาวรวัตถุขึ้น ตามลำดับ 
ต่อมากระทรวงศึกษาธิการก็ได้ประกาศตั้งเป็นวัดเมื่อวันที่ 23 เมษายน พุทธศักราช 2514 ชื่อ “วัดช่องสาริกา” โดยมีพระอาจารย์ชื่น เป็นเจ้าอาวาส รูปแรก
ต่อมาพระอาจารย์ชื่น มรณภาพ ทางคณะสงฆ์ได้แต่งตั้ง พระอาจารย์ประเสริฐ จิรวฑฺฒโณ (พันธุ์เจริญ) เป็นเจ้าอาวาส เมื่อพระอาจารย์ประเสริฐ มรณภาพ ทางคณะสงฆ์ได้แต่งตั้ง รักษาการเจ้าอาวาส สืบต่อกันมาอีกหลายรูป จนมาถึงสมัย พระอาจารย์โพธิ์ จนฺทปชฺโชโต รักษาการเจ้าอาวาส จึงได้ริเริ่มก่อสร้างโบสถ์ ขึ้น โดยได้ขอพระบรมราชานุญาต นำตราสัญญาลักษณ์งานกาญจนาภิเษก มาประดับหน้าบันอุโบสถ และได้วางศิลาฤกษ์ เมื่อ พุทธศักราช 2538 และทำการก่อสร้างเรื่อยมา แต่มิทันที่จะแล้วเสร็จ พระอาจารย์โพธิ์ ก็มรณภาพเสียก่อน ต่อมาพระอาจารย์หอม ซึ่งเป็นพระน้องชายของท่าน และได้รับแต่งตั้งเป็นเจ้าอาวาสท่านจึงได้สานงานต่อ ก่อสร้างจนแล้วเสร็จ และได้รับพระราชทานวิสุงคามสีมา เมื่อวันที่ 25 กุมภาพันธ์ พุทธศักราช 2541 แต่เนื่องจากในขณะนั้น พระอาจารย์หอม ท่านมีความจำเป็นต้องลาสิกขา เพื่อมาช่วยเหลือแบ่งเบาภาระทางครอบครัว การดำเนินงานจึงขาดช่วงลง และไม่สามารถดำเนินการจัดงาน ผูกพัทธสีมา ฝังลูกนิมิต ให้สำเร็จลุล่วงได้ ในระหว่างนี้ก็ได้มีการแต่งตั้งรักษาการเจ้าอาวาส เพื่อดูแลรักษาวัด หลายรูป
จวบจนกระทั่งปี พุทธศักราช 2545 พระอาจารย์ทองพาน ถิรธมฺโม ได้มาพักจำพรรษา และได้รับแต่งตั้งเป็นเจ้าอาวาส เมื่อวันที่ 14 ธันวาคม พุทธศักราช 2546 ได้พิจารณาเห็นว่าสมควรที่จะทำการ ผูกพัทธสีมา ฝังลูกนิมิต ให้เรียบร้อย จึงทำการบูรณะ ซ่อมแซม จนเสร็จสมบูรณ์ และได้กำหนดให้มีการผูกพัทธสีมา เพื่อให้ญาติโยม มาร่วมปิดทองฝังลูกนิมิต ตั้งแต่วันที่ 28 ธันวาคม พ.ศ. 2551 ถึงวันที่ 3 มกราคม พ.ศ. 2552 ต่อมาประมาณปลายปี พ.ศ. 2552 ท่านพระอาจารย์ทองพาน ถิรธมฺโม ก็ได้ลาออกจากตำแหน่งเจ้าอาวาส เพื่อกลับไปอยู่บ้านเดิมของท่าน ที่จังหวัดราชบุรี
และต่อมาในช่วงเดือน มีนาคม พ.ศ. 2553 ญาติโยมก็ได้ทำการนิมนต์ พระอาจารย์อนุชา อุปคุตฺโต มาดูแลรักษาวัด และได้รับการแต่งตั้งเป็นเจ้าอาวาส เมื่อวันที่ 14 กรกฎาคม พ.ศ. 2554 ต่อมาเมื่อวันที่ 5 ธันวาคม พ.ศ. 2559 พระอธิการอนุชา อุปคุตฺโต ได้รับพระราชทานพระราชทินนามจากพระบาทสมเด็จพระเจ้าอยู่หัวภูมิพลอดุยเดช ในหลวงรัชกาลที่ 9 เป็น พระครูสัญญาบัตร ในตำแหน่งเจ้าอาวาสวัดราชชั้นโท ในพระราชทินนามที่ "พระครูพัฒนาภิบาล" ทำหน้าที่ปกครอง ดูแลรักษาวัด และพระภิกษุ สามเณร ตั้งแต่นั้นมา จนถึงปัจจุบัน
ชิงกันเซ็ง E5 และ H5 ซีรีส์

E5 ซีรีส์ เป็นรุ่นของรถไฟความเร็วสูงชิงกันเซ็งของญี่ปุ่น ดำเนินงานโดย บริษัทรถไฟญี่ปุ่นตะวันออก (JR ตะวันออก) ในเส้นทาง โทโฮกุชิงกันเซ็ง เริ่มให้บริการครั้งแรกในวันที่ 5 มีนาคม พ.ศ. 2554 ในขั้นตอนการออกแบบ เดิมรถไฟรุ่นนี้ถูกออกแบบให้มีความเร็วสูงสุด 300 กม./ชั่วโมง แต่ก็มีการปรับเพิ่มเป็น 320 กม./ชั่วโมง ในขบวน "ฮายาบูซะ" ระหว่างโตเกียวกับอาโอโมริ จะวิ่งให้บริการผู้โดยสารด้วยความเร็ว 300 กม./ชั่วโมง ส่วนขบวน "ฮายาเตะ" (ต่อพ่วงกับ E3 ซีรีส์) กับ "ยามาบิโกะ" จะวิ่งด้วยความเร็ว 275 กม./ชั่วโมง
การจัดขบวน.
ตู้หมายเลข 1 ถึง 8 เป็นตู้ชั้นธรรมดา ตู้หมายเลข 9 เป็นตู้ชั้นกรีน ตู้หมายแลข 10 เป็นตู้ชั้นกรังซ์ (ชั้นหนึ่ง)
ตู้หมายเลข 3 และ 7 เป็นตู้ที่มีแหนบรับไฟแขนเดี่ยวติดตั้งอยู่
ภายใน.
ชั้นกรังซ์มีระยะห่างที่นั่ง 130 เซนติเมตรกับเบาะกว้าง 52 เซนติเมตร สามารถปรับเอนได้สูงสุด 45 องศา ชั้นกรีนมีระยะห่างที่นั่ง 116 เซนติเมตรกับเบาะกว้าง 47.5 เซนติเมตร สามารถปรับเอนได้ 31 องศา ส่วนชั้นธรรมดามีระยะห่างที่นั่ง 104 เซนติเมตร
หัวเหยียนฝ่าเจี้ยกวนเหมิน

หัวเหยียนฝ่าเจี้ยกวนเหมิน (華嚴法界觀門) หรือ "อวตังสกธรรมธาตุพิจารณ์ทวารบท" จำนวน 1 ผูก แต่งโดยพระเถระตู้ซุ่น บูรพาจารย์แห่งนิกายหัวเหยียน เป็นปกรณ์รองของนิกายหัวเหยียน ปัจจุบันไม่หลงเป็นครบเล่มทั้งคัมภีร์ มีเพียงข้อความบางส่วนปรากฏในปกรณ์อื่น ๆ เช่นใน "หัวเหยียนฟาผูถีซินจาง" (華嚴發菩提心章) หรือ "อวตังสกโพธายะวัณณนา" (พรรณนาว่าด้วยการปลุกโพธิจิตตามแนวทางอวตังสกะ) ซึ่งรจนาโดยพระเถระฝ่าจั้ง รวมในอรรถกถาที่รจนาพระเถระรุ่นหลัง ๆ เช่น พระเถระเฉิงกวน พระเถระจงมี่ เป็นต้น
เนื้อหา.
"หัวเหยียนฝ่าเจี้ยกวนเหมิน" ด้วยการพิจารณ์ (กวน - 觀) 3 ประการ คือ
ปกรณ์นี้เป็นรากฐานของคำสอนนิกายหัวเหยียน ที่คณาจารย์ต่าง ๆ จะใช้เป็นแนวทางในกาลต่อมา โดยเฉพาะการอธิบายหลัก "มูล" (ลี่ - 理) และ "การณ์" (ซื่อ - 事) ซึ่งเป็นหลักคำสอนอันเป็นเอกลักษณ์ของพุทธศาสนาสายที่มีจุดกำเนิดในจีน
อรรถาธิบาย.
ปกรณ์ที่รจนาขึ้นเพื่ออธิบาย "หัวเหยียนฝ่าเจี้ยกวนเหมิน" ล้วนแต่โดยคณาจารย์ในนิกายยุคหลัง เช่น หัวเหยียนฝ่าเจี้ยเสวียนจิ้ง (華嚴法界玄境) หรือ หลักธรรมอันสุขุมคัมภีรภาพแห่งอวตังสกธรรมธาตุ รจนาโดยพระเถระเฉิงกวน จำนวน 2 ผูก, จู้หัวเหยียนฝ่าเจี้ยกวนเหมิน (注華嚴法界觀門) หรือ อรรถาธิบายอวตังสกธรรมธาตุพิจารณ์ทวารบท จำนวน 1 ผูก รจนาโดยพระเถระจงมี่ และจู้หัวเหยียนจิงถีฝ่าเจี้ยกวนเหมินซ่ง (注華嚴經題法界觀門頌) หรือศาสตร์อรรถาธิบายหัวเรื่องอวตังสกธรรมธาตุพิจารณ์ทวารบท จำนวน 2 ผูก
หลวงสุนาวินวิวัฒน์ (พิศาล สุนาวินวิวัฒน์)

พลเรือโท หลวงสุนาวินวิวัฒน์ (พิศาล สุนาวินวิวัฒน์) (10 พฤศจิกายน พ.ศ. 2437 – 5 กันยายน พ.ศ. 2518) อดีตรัฐมนตรีว่าการกระทรวงมหาดไทย รัฐมนตรีว่าการกระทรวงสหกรณ์ รัฐมนตรีว่าการกระทรวงเกษตร รัฐมนตรีช่วยว่าการกระทรวงกลาโหม รัฐมนตรีไม่ได้ประจำกระทรวงในรัฐบาลจอมพล ป. พิบูลสงคราม และอดีตรองข้าหลวงนครบาลกรุงเทพธนบุรี
ประวัติ.
พลเรือโท หลวงสุนาวินวิวัฒน์ (พิศาล สุนาวินวิวัฒน์) เกิดเมื่อวันที่ 10 พฤศจิกายน พ.ศ. 2437 เคยรับราชการในสังกัดกองทัพเรือ มียศสูงสุดที่ พลเรือโท 
งานการเมือง.
พลเรือโท หลวงสุนาวินวิวัฒน์ ได้รับเลือกตั้งสมาชิกสภาผู้แทนราษฎรครั้งแรกใน พ.ศ. 2491 และได้รับเลือกตั้งเรื่อยมา รวม 2 สมัย
สมาชิกสภาผู้แทนราษฎร.
พลเรือโท หลวงสุนาวินวิวัฒน์ ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
รัฐมนตรี.
หลวงสุนาวินวิวัฒน์ ได้รับการแต่งตั้งเป็น รัฐมนตรีครั้งแรกขณะยังมียศเป็น นาวาเอก เมื่อ พ.ศ. 2492 เป็นรัฐมนตรีไม่ได้ประจำกระทรวง ต่อมาวันที่ 16 มกราคม พ.ศ. 2493 ได้ย้ายไปดำรงตำแหน่งรัฐมนตรีช่วยว่าการกระทรวงกลาโหม
เมื่อคณะบริหารประเทศชั่วคราวของจอมพล ป. พิบูลสงครามได้ทำรัฐประหาร หลวงสุนาวินวิวัฒน์ ก็ได้รับการแต่งตั้งเป็นรัฐมนตรีไม่ได้ประจำกระทรวงอีกครั้ง ก่อนที่ในพ.ศ. 2494 จะได้รับการแต่งตั้งเป็นรัฐมนตรีช่วยว่าการกระทรวงกลาโหม พ.ศ. 2494 ได้รับการแต่งตั้งเป็นรัฐมนตรีไม่ได้ประจำกระทรวง และย้ายไปเป็นรัฐมนตรีช่วยว่าการกระทรวงกลาโหม 
พ.ศ. 2495 จอมพล ป. พิบูลสงครามได้จัดตั้งรัฐบาลอีกครั้ง หลวงสุนาวินวิวัฒน์ ได้รับการแต่งตั้งเป็นรัฐมนตรีว่าการกระทรวงเกษตร พ.ศ. 2496 ได้ถูกปรับไปเป็นรัฐมนตรีว่าการกระทรวงมหาดไทย พ.ศ. 2497 ถูกปรับไปเป็นรัฐมนตรีว่าการกระทรวงวัฒนธรรม และพ้นจากตำแหน่งไปเมื่อ 26 กุมภาพันธ์ พ.ศ. 2500 เนื่องจากสมาชิกชุดที่ให้ความไว้วางใจขณะเข้ารับหน้าที่สิ้นสุดลงตามวาระ
หมากรุกญี่ปุ่นคอมพิวเตอร์

หมากรุกญี่ปุ่นคอมพิวเตอร์  เป็นขอบเขตของปัญญาประดิษฐ์ ที่เกี่ยวข้องกับการสร้างโปรแกรมคอมพิวเตอร์ที่สามารถเล่นหมากรุกญี่ปุ่น การวิจัยและพัฒนาซอฟต์แวร์หมากรุกญี่ปุ่นได้รับการดำเนินการส่วนใหญ่โดยโปรแกรมเมอร์อิสระ, กลุ่มวิจัยของมหาวิทยาลัย และบริษัทเอกชน
ความซับซ้อนของเกม.
หมากรุกญี่ปุ่นมีความโดดเด่นของการเติมหมาก ดังนั้น หมากรุกญี่ปุ่นจึงมีค่าเฉลี่ยความเป็นไปได้ในแต่ละตาเดินสูงกว่าหมากรุกชนิดอื่น ๆ คอมพิวเตอร์จึงมีตำแหน่งในการตรวจสอบมากขึ้นเพราะหมากที่มีอยู่ในมือของแต่ละคนสามารถวางลงในช่องว่างของกระดานได้หลายแห่ง จากการที่หมากรุกญี่ปุ่นมีความหลากหลายทั้งในการเลื่อนยศ และจำนวนของเกมที่เป็นไปได้มากที่สุดของบรรดาหมากรุกทั้งหมดที่มีอยู่ ค่าความเป็นไปได้ที่สูงขึ้นสำหรับหมากรุกญี่ปุ่นนี้ จึงหมายถึงว่ามันเป็นเรื่องยากที่จะให้คอมพิวเตอร์ไปถึงระดับสูงสุดของการเล่น การเลื่อนยศและค่าความเป็นไปได้ของเกมที่มีจำนวนมาก จึงเป็น 2 ตัววัดผลหลักสำหรับความซับซ้อนของเกมในหมากรุกญี่ปุ่น
ระบบวิดีโอเกม.
มีซอฟต์แวร์เกมเชิงพาณิชย์บางส่วนที่ใช้เล่นหมากรุกญี่ปุ่น อาทิ "ฮะบุเมจินโนะโอะโมะชิโระโชงิ" สำหรับซูเปอร์ฟามิคอม, "คลับเฮาส์เกมส์" สำหรับนินเท็นโด ดีเอส และ"โชเทสท์โชงิ" สำหรับเอ็กซ์บอกซ์
ปัญหาสิ่งแวดล้อม

ปัญหาสิ่งแวดล้อมต่างมีผลกระทบที่เป็นอันตรายต่อชีวิตของมนุษย์ในด้านสิ่งแวดล้อมชีวกายภาพ แนวคิดเชิงสิ่งแวดล้อมนิยมเป็นการเคลื่อนไหวทางสังคมและสิ่งแวดล้อมรูปแบบหนึ่ง ที่ให้การสนับสนุน, การศึกษา และการเคลื่อนไหวด้านการแก้ปัญหาสิ่งแวดล้อม
ก๊าซคาร์บอนไดออกไซด์มีความเทียบเท่าแก๊สเรือนกระจก (GHG) ในบรรยากาศที่มีเกิน 400 ส่วนต่อล้านส่วน (NOAA) (กับแก๊สเรือนกระจก "ระยะยาว" ทั้งหมดที่มีเกิน 455 ส่วนในล้านส่วน) (จากรายงานของคณะกรรมการระหว่างรัฐบาลว่าด้วยการเปลี่ยนแปลงสภาพภูมิอากาศ) ที่ระดับนี้ถือเป็นจุดเปลี่ยน "การเปลี่ยนแปลงของปริมาณของแก๊สเรือนกระจกในชั้นบรรยากาศที่มีอยู่สูงเกินกว่าเกณฑ์ อาจทำให้เกิดการเปลี่ยนแปลงสภาพภูมิอากาศที่เป็นอันตราย โดยเราได้ตกอยู่ในความเสี่ยงของพื้นที่มลพิษในหลายแห่ง ...ซึ่งไม่ได้เกิดขึ้นในปีถัดไปหรือทศวรรษหน้า หากแต่เกิดขึ้นแล้วในตอนนี้" รายงานจากสำนักงานเพื่อการประสานงานด้านมนุษยธรรมแห่งสหประชาชาติ (OCHA):
 "ภัยพิบัติทางสภาพภูมิอากาศที่เพิ่มขึ้น ประมาณร้อยละ 70 ของภัยพิบัติต่างเกี่ยวข้องกับสภาพภูมิอากาศในปัจจุบัน – โดยเพิ่มขึ้นจากประมาณ 50 เปอร์เซ็นต์ในช่วงสองทศวรรษที่ผ่านมา
ภัยพิบัติเหล่านี้ มาจากพฤติกรรมของมนุษย์ที่ก่อให้เกิดความเสียหายและมาพร้อมกับราคาค่างวดที่สูงขึ้น ในช่วงทศวรรษที่ผ่านมา 2.4 พันล้านคนได้รับผลกระทบจากภัยพิบัติที่เกี่ยวข้องกับสภาพภูมิอากาศ ซึ่งเป็นจำนวนมากกว่า 1.7 พันล้านคนที่ได้รับผลกระทบในช่วงทศวรรษที่ผ่านมา ค่าใช้จ่ายสำหรับเยียวยาด้านภัยพิบัติได้เพิ่มขึ้นเป็นสิบเท่าระหว่างปี ค.ศ. 1992 และ 2008 อันตรายจากฝนตกหนักอย่างฉับพลัน, ความรุนแรงจากพายุโซนร้อน, การเกิดอุทกภัยซ้ำ และภัยแล้งที่มีแนวโน้มจะเพิ่มขึ้น ซึ่งจะเป็นช่องโหว่ของชุมชนท้องถิ่นในกรณีที่ไม่มีการดำเนินร่วมกันอย่างแข็งแกร่ง" สำนักงานเพื่อการประสานงานด้านมนุษยธรรมแห่งสหประชาชาติ (OCHA)
"การเปลี่ยนแปลงสภาพภูมิอากาศไม่ได้เป็นเพียงภัยคุกคามอนาคตที่อยู่ห่างไกล มันเป็นตัวขับเคลื่อนหลักที่อยู่เบื้องหลังการเพิ่มขึ้นของความต้องการด้านมนุษยธรรม และเราจะได้เห็นผลกระทบของมัน มีผู้คนที่ได้รับผลกระทบเป็นจำนวนมาก รวมถึงความเสียหายจากสภาพอากาศรุนแรงที่ได้รับ มากเป็นประวัติการณ์"
ยุคออโรซีเรียน

ยุคออโรซีเรียน  เป็นยุคที่สามแห่งมหายุคแพลีโอโพรเทอโรโซอิก อยู่หลังยุคไรเอเซียนอยู่ก่อนยุคสตาทีเรียนอยู่ระหว่าง 2,050 ล้านปีมาแล้วถึง 1,800 ล้านปีมาแล้ว ในยุคนี้ยูแคริโอตยุคแรกมีอยู่ไม่มากในทะเล แต่จะมาแพร่พันธุในยุคสตาทีเรียน ในยุคนี้มียูแคริโอตยุคแรกเกิดขึ้นเมื่อต้นยุคแต่ปลายยุคเริ่มแพร่หลาย ไม่มีชีวิตที่มองเห็น และบนพื้นดินยังว่างเปล่า
ไทเลอร์ บรีซ

แมตทีแอส คลีเมนต์ (Mattias Clement; เกิด 19 มกราคม ค.ศ. 1988) นักมวยปล้ำอาชีพชาวแคนาดาที่รู้จักกับWWEภายใต้ชื่อ ไทเลอร์ บรีซ (Tyler Breeze) เป็นแชมป์แท็กทีม NXTร่วมกับฟันดังโกในนามบรีซังโก อดีตสังกัดค่ายพัฒนาทักษะฟลอริดาแชมเปียนชิปเรสต์ลิง(FCW) ในนาม ไมค์ ดอลตัน (Mike Dalton) ได้เป็นแชมป์ฟลอริดาเฮฟวี่เวท FCW และแชมป์ฟลอริดาแท็กทีม FCW ร่วมกับลีอากี
วอลเลย์บอลชายทีมชาติอิตาลี

วอลเลย์บอลชายทีมชาติอิตาลี  เป็นทีมชาติของประเทศอิตาลี และเป็นส่วนหนึ่งในการแข่งขันวอลเลย์บอลระดับนานาชาติ ในช่วงปี ค.ศ. 1990 และต้นทศวรรษ 2000 ทีมนี้เคยครองแชมป์การแข่งขันวอลเลย์บอลชิงแชมป์โลก (1990, 1994, และ1998) ได้ถึงสามสมัยติดต่อกัน, และครองแชมป์รายการเวิลด์คัพใน ค.ศ. 1995 รวมถึงสามารถคว้าเหรียญทองจากเวิลด์ลีก และวอลเลย์บอลชิงแชมป์ยุโรป
เกียรติประวัติ.
<templatestyles src="Col-begin/styles.css"/>
<templatestyles src="Col-begin/styles.css"/>
<templatestyles src="Col-begin/styles.css"/>
<templatestyles src="Col-begin/styles.css"/>
วอลเลย์บอลชายทีมชาติแอลเบเนีย

วอลเลย์บอลชายทีมชาติแอลเบเนีย  เป็นตัวแทนของประเทศแอลเบเนียในการแข่งขันวอลเลย์บอลนานาชาติรวมถึงนัดกระชับมิตร อยู่ภายใต้การควบคุมของสหพันธ์วอลเลย์บอลแอลเบเนีย "(Federata Shqiptare e Volejbollit; FSHV)" ทีมชาติแอลเบเนียเคยเข้าร่วมแข่งขันวอลเลย์บอลชิงแชมป์โลก 1 ครั้งในปี 1962 โดยได้อันดับที่ 16 และยังได้เข้าร่วมแข่งขันชิงแชมป์ยุโรปทั้งหมด 3 ครั้ง ซึ่งผลงานที่ดีสุดคือได้อันดับที่ 10 ในปี 1955
นฤพล อารมณ์สวะ

นฤพล อารมณ์สวะ เป็นนักฟุตบอลชาวไทย ปัจจุบันเล่นเป็นผู้เล่นตำแหน่งกองกลาง
ประวัติ.
นฤพล อารมณ์สวะ มีชื่อเล่นว่า "ดวง" เกิดเมื่อวันที่ 16 กันยายน พ.ศ. 2531 ที่ จังหวัดกาฬสินธุ์ เป็นบุตรคนที่ 2 มีพี่สาว 1 คน อายุห่างกัน 8 ปี พ่อและแม่เป็นอาจารย์สอนอยู่ที่ จังหวัดกาฬสินธุ์ หลังจากจบชั้นมัธยมศึกษาปีที่ 6 ไปศึกษาต่อที่ โรงเรียนกีฬาขอนแก่น เรียนได้ 2 ปี แล้วจึงเลิกเรียนและมาเล่นฟุตบอลอาชีพใน กรุงเทพ นักฟุตบอลที่ชื่นชอบ "แบน" ธชตวัน ศรีปาน (ชื่อเดิม ตะวัน ศรีปาน) อดีตนักฟุตบอลตำแหน่งกองกลางทีมชาติไทย
วอลเลย์บอลชายทีมชาติอาเซอร์ไบจาน

วอลเลย์บอลชายทีมชาติอาเซอร์ไบจาน  เป็นตัวแทนของประเทศอาเซอร์ไบจานในการการแข่งขันวอลเลย์บอลระดับนานาชาติ อยู่ภายใต้การควบคุมของสหพันธ์วอลเลย์บอลอาเซอร์ไบจาน หลังจากการล่มสลายของสหภาพโซเวียต ในปี ค.ศ. 1991 ทีมชาติอาเซอร์ไบจานได้เข้าร่วมเป็นสมาชิกของสหพันธ์วอลเลย์บอลระหว่างประเทศในปี ค.ศ. 1992
วอลเลย์บอลชายทีมชาติไซปรัส

วอลเลย์บอลชายทีมชาติไซปรัส  เป็นตัวแทนของประเทศไซปรัสในการแข่งขันวอลเลย์บอลระดับนานาชาติรวมถึงนัดกระชับมิตร
รางวัล.
วอลเลย์บอลชิงแชมป์ยุโรปสำหรับประเทศขนาดเล็ก.
<templatestyles src="Col-begin/styles.css"/>
โมกหลวง

โมกหลวง (ชื่อวิทยาศาสตร์: "Holarrhena pubescens") หรือ มูกหลวง, โมกใหญ่ (ภาคกลาง) เป็นพืชในวงศ์ตีนเป็ด (Apocynaceae) เป็นไม้ประดับและพืชสมุนไพร
ลักษณะทางพฤกษศาสตร์.
โมกหลวงเป็นไม้ยืนต้น สูง 5-10 เมตร ทุกส่วนของต้นมีน้ำยางสีขาว ใบเดี่ยวเรียงตรงข้าม กว้าง 3.5-14 ซม. ยาว 7-30 ซม. ก้านใบยาว 0.4-1.2 ซม. แผ่นใบบางคล้ายกระดาษ รูปรีหรือขอบขนาน โคนใบป้านหรือรูปลิ่ม ปลายเรียวแหลม หรือเป็นติ่งแหลม ขอบเรียบ ผิวใบด้านบนและด้านล่างเป็นมันเกลี้ยง หรือมีขนสั้นนุ่ม ดอกช่อแบบช่อกระจุก ดอกย่อยมีก้าน ดอกย่อยที่ด้านข้างเท่ากัน มีขนาดเล็กกว่าดอกย่อยที่ตรงกลางช่อ ช่อดอกยาว 4-14 ซม. ก้านช่อยาว 0.9-3.5 ซม. หรือไม่มีก้านช่อ ทุกส่วนเกลี้ยง หรือมีขนสั้นนุ่ม ดอกย่อยประกอบด้วยก้านดอกย่อยสั้นมากหรือไม่มีก้าน ก้านดอกย่อย วงกลีบเลี้ยงเชื่อมติดกัน ปลายแยก 5 แฉก ปลายของแต่ละแฉกแหลม วงกลีบดอกเชื่อมกันเป็นรูปดอกเข็ม ปลายแยก 5 แฉก กว้างประมาณ 0.4-0.8 ซม. ยาวประมาณ 0.7-2.3 ซม. สีขาว รูปขอบขนาน ปลายมน เกสรเพศผู้จำนวน 5 อัน แยกกัน เกสรเพศเมีย 1 อัน อยู่เหนือวงกลีบ ผลแตกแนวเดียว รูปแถบเรียวยาว กว้างประมาณ 0.5 ซม. ยาว 37-45 ซม. ก้านผลยาว 1.6-2.5 ซม. เมล็ดจำนวนมาก มีปีกบาง
ประโยชน์.
โมกหลวงเป็นไม้ประดับที่ดอกมีกลิ่นหอม เนื้อไม้สีขาวใช้ทำของใช้ได้ เปลือกต้นมีรสขมฝาด มีสารแอลคาลอยด์ที่สำคัญคือ คอเนสซีน (conessine) ซึ่งมีฤทธิ์ต้านเชื้อแบคทีเรีย แก้ท้องร่วงและโรคบิด
วอลเลย์บอลชายทีมชาติเซอร์เบีย

วอลเลย์บอลชายทีมชาติเซอร์เบีย  เป็นทีมวอลเลย์บอลชายของประเทศเซอร์เบีย ทีมนี้ได้รับการบริหารโดยสหพันธ์วอลเลย์บอลเซอร์เบีย และเป็นส่วนหนึ่งในการแข่งขันวอลเลย์บอลระดับนานาชาติ
ทีมนี้ลงแข่งขันในช่วง ค.ศ. 1948–1991 ในฐานะ สหพันธ์สาธารณรัฐสังคมนิยมยูโกสลาเวีย , ค.ศ. 1992–2002 ในฐานะ สหพันธ์สาธารณรัฐยูโกสลาเวีย และใน ค.ศ. 2003–2006 ในฐานะ ประเทศเซอร์เบียและมอนเตเนโกร
รางวัล.
<templatestyles src="Col-begin/styles.css"/>
เวิลด์แกรนด์แชมป์เปี้ยนคัพ.
<templatestyles src="Col-begin/styles.css"/>
แหล่งข้อมูลอื่น.
 <ns>10</ns>
 <id>701981</id>
 <revision>
 <id>11257347</id>
 <parentid>10821659</parentid>
 <timestamp>2024-01-05T10:30:31Z</timestamp>
 <contributor>
 <username>Ahcuna</username>
 <id>31180</id>
 </contributor>
 <origin>11257347</origin>
 <model>wikitext</model>
 <format>text/x-wiki</format>
เซเรียอา ฤดูกาล 2015–16

เลกาเซเรียอา  หรือ เซเรียอาติม  ด้วยเหตุผลด้านผู้สนับสนุน ฤดูกาล 2015–16 เป็นฤดูกาลที่ 6 นับตั้งแต่ถอนตัวออกจากลีกเซเรียเบ
ทีม.
มี 20 ทีมที่ลงแข่งขันในลีก โดย 17 ทีมมาจากฤดูกาล 2014–15 และอีก 3 ทีมเลื่อนชั้นขึ้นมาจากเซเรียเบ ฤดูกาล 2014–15 มีรายชื่อเรียงลำดับตามตัวอักษรดังนี้
 "ณ วันที่ 15 พฤษภาคม ค.ศ. 2016."
 "ณ วันที่ 14 พฤษภาคม ค.ศ. 2016."
สถิติผู้ชม.
<templatestyles src="Refbegin/styles.css" />
ปรับปรุงล่าสุดในนัดการแข่งขันเมื่อวันที่ 6 มีนาคม ค.ศ. 2016แหล่งข้อมูล: เวิลด์ ฟุตบอล, ซอคเกอร์เวย์"หมายเหตุ:"'1: ทีมที่ลงเล่นฤดูกาลที่แล้วใน เซเรีย เบ